30/04/2014 [09:52] - Gündəm - ( 4019 dəfə baxılıb)\nDedektiv yazıçısı ölkənin ikinci paytaxtının görməli yerlərini də ziyarət edib\nModerator.az xəbər verir ki, dünya şöhrətli yazıçı, dedektiv əsərləri ilə böyük oxucu kütləsi qazanan xalq yazıçısı Çingiz Abdullayev respublikanın ilk “Gənclər Paytaxtı”, Avropanın 2016- cı ildə “Gənclər Paytaxtı” Gəncə şəhərində oxucuları ilə görüşüb.\n29 aprel 2014-cü il tarixində Gəncə şəhər İcra Hakimiyyətinin dəstəyi, “Odlar Yurdu” Gənclər İctimai Birliyinin təşəbbüsü və təşkilatçılığı, eyni zamanda Azərbaycan Yazıçılar Birliyinin təşkilati dəstəyi ilə Yeni Azərbaycan Partiyası Gəncə şəhər Təşkilatının Qərargahında baş tutan görüşdə şəhər ictimaiyyəti, gənclər, ali və orta təhsil müəssisələrinin nümayəndələri, QHT və KİV nümayəndələri iştirak ediblər.\nTədbiri “Odlar Yurdu” GİB sədri Nigar Ələsgərova açaraq qonaqları salamlayıb. Belə bir tədbirin keçirilməsinə dəstək olduğu üçün Gəncə şəhər rəhbərliyinə gənclər və tədbir iştirakçıları adından dərin minnətdarlığını bildirib.\nÇingiz Abdullayev ədəbi fəaliyyətə tələbəlik dövründən başlayıb. Rus, ingilis, italyan dillərində sərbəst danışır. “Şöhrət” ordenli böyük alim Azərbaycan Yazıçılar Birliyinin katibi, dünyada məşhur dedektiv yazıçısı və publisistdir. 193 kitabın müəllifi olan yazıçının 27 milyon nüsxədə olan 600-dən çox kitabı dünyada yayılıb.


Məşhur Qara müəllim danışdı\n20:37 26 Dekabr 2015\nQara Mustafayev 1931-ci il dekabr ayının 25-də Kürdəmir rayonunda dünyaya gəlib. Uşaqlığı çətin keçib. Bununla belə, o, orta məktəbi əla qiymətlərlə və Azərbaycan Dövlət Universitetinin biologiya fakültəsini, bioloq-zooloq ixtisası üzrə fərqlənmə diplomu ilə bitirib. Sonra Moskvada aspirantura təhsili alıb. 1958-ci ildə elmlər namizədi, 1985-ci ildə biologiya elmləri doktoru alimlik dərəcələrini və professor adını alıb. İki il Milli Elmlər Akademiyasının Zoologiya İnstitutunda elmi işçi olub. 55 ildir Bakı Dövlət Universitetinin biologiya fakültəsində çalışır. O, baş müəllim, dosent, dekan müavini, dekan, professor vəzifələrində çalışıb, 23 ildir biologiya fakültəsinin onurğalılar zoologiyası və bioekologiya kafedrasına rəhbərlik edir. Elm və təhsildəki xidmətlərinə görə ona çoxlu sayda mükafat və qiymətli hədiyyələr verilib, Beynəlxalq Pedaqoji Elmlər Akademiyasının akademiki seçilib, "Şöhrət" ordeninə layiq görülüb.\nÖncə deyiləsi vacib sözlər\nO, xalqımızın sevilən ziyalılarındandır. Onu respublikamızda, demək olar ki, hər kəs tanıyır. Bu sevgini o, elmi axtarışları, televiziya ekranından tamaşaçılara çatdırdığı dəyərli fikirləri və gözəl ünsiyyət qurmaq bacarığı ilə qazanıb. O, Azərbaycan flora və faunasının ən gözəl bilicilərindəndir. Yarım əsrdən çoxdur ki, ölkəmizdə ətraf mühitin qorunması üçün ardıcıl təbliğat işi aparır. Onu görən hər kəs səmimiyyətlə: "Bizim Qara müəllim...", - deyir. Qara müəllim gözəl xüsusiyyətlərə malik insandır. Xalqın dediyi kimi, böyüklə böyükdür, kiçiklə kiçik. Onun ətrafdakılara eyni dərəcədə isti münasibəti adamı təsirləndirir. Bu insanla adicə hal-əhval tutanda da, masa arxasında ciddi müzakirə aparanda da sevinc hissi yaşayırsan. Səbirlidir, hər bir məqamda təmkinli olmağı bacarır. Sevinirsən ki, xalqımın belə gözəl ağsaqqalı və ensiklopedik yaddaşa malik alimi ilə üz-üzəsən. Bəli, bizim Qara müəllim insani keyfiyyətlərinə, elmi və ictimai fəaliyyətinə görə hər cür tərifə, hörmətə layiqdir.\nİlk sualın cavabı\nBu günlərdə Qara müəllim qonağımız idi. Qonaq otağında çay içərkən redaksiyamıza gəldiyi üçün ona təşəkkür etdik. Cavabında dedi ki, mənimlə görüşmək istəyən, istər hökumət başçısı olsun, istərsə də "Tumurcuq"un redaktoru, sözünü yerə salmıram. Düşünürəm ki, əgər onun mənim sözümə, məsləhətimə ehtiyacı varsa, gərək həmin adamın görüşünə gedim...\nİlk sualımız ənənəvi oldu. Dedim ki, 1000-dən çox məqalənin, 15 monoqrafiyanın, 14 dərsliyin, 28 dərs vəsaitinin, 5 telefilmin ssenari müəllifisiniz. 9 elmlər namizədi, 2 elmlər doktoru yetişdirmisiniz. 18 elmi konsepsiya irəli sürmüs, "biotik əlaqələr" adli təbii qanun kəsf etmisiniz. Bunlardan əlavə, özünüz haqqında, elmi fəaliyyətiniz və cəmiyyətdəki mövqeyiniz barədə nə deyə bilərsiniz?\n- Nə deyim, az-çox nə etmişəmsə xalqa məlumdu. İnsan ağlı kəsəndən sonra gərək fikirləşsin ki, niyə dünyaya gəlib, həyatda əsas məqsədi nədir, nələri etməlidir. Bunun üçün isə özünüdərk lazımdır. Özümü adi, lakin xoşbəxt insanlardan biri sayıram. Çünki həyatım boyu nəyə cəhd etmişəmsə, o sahədə zirvəyə qalxmağa çalışmışam. Yəni yarımçıq işlə aram olmayıb. Əlli ildən çoxdur elmlə, müəllimliklə məşğulam - öyrənirəm, öyrədirəm, dinləyirəm, dinlədirəm. Həmişə bu əqidədəyəm ki, niyə dünənkindən ağıllı, bilikli olmayım. Axı böyüklərimiz buyurublar ki, iki günü eyni olanlar zərərdədir. Qazandığım uğurlara görə həmişə Allaha duaçı olmuşam, dinimi həmişə uca tutmuşam.\n- O vaxt orta məktəbi yaxşı oxuyanlar ali məktəblərə qəbul zamanı, adətən, ya riyaziyyatı, kimyanı, ya da hüquq fakültəsini seçirdilər. Necə olub ki, siz biologiya fakültəsinə sənəd vermisiniz?\n- Mən orta məktəbdə oxuyanda Kürdəmirdə Ağalar adlı kimya-biologiya müəllimi vardı. Çox savadlı idi. Universitetdə dosent Kamal Qəmbərov vardı. Biologiyanı o insanlar sevdirib mənə...\n- Sovetlər dövründə Darvinin təkamül nəzəriyyəsini çox həvəslə "yedizdirirdilər" tələbələrə. Amma sonra məlum oldu ki, bu nəzəriyyədə də səhv varmış? Darvinin təkamül nəzəriyyəsindəki səhvini məgər o dövrün alimlərindən heç biri görə bilməyib?\n- Bəli, Çarlz Darvinin səhvi olub. Moskva Dövlət Universitetinin gənc professoru Relye onun səhvini hamıdan tez görüb. Relye Darvinə məktub yazıb və təkamül nəzəriyyəsi ilə bağlı fikirlərini ona çatdırmaq istəyib. Darvin də xəbər göndərib ki, indi başım bərk qarışıqdı, vaxt tapan kimi sizinlə görüşəcəyəm. Lakin nədənsə Darvin onunla görüşməyib. Relye də susub...\nDarvinin təkamül nəzəriyyəsindəki səhvi cansız aləmin əhəmiyyətinə cüzi yer verməsi olub. Ölənə yaxın özü də etiraf edib ki, mən təbii seçməyə aludə olub, ətraf mühiti unutdum...\nƏgər yaşadığımız planetin yaşının 5 milyard il olduğunu qəbul ediriksə, sübut edilib ki, bunun təqribən 3 milyard ilində heç bir canlı olmayıb. Yəni planet bütövlükdə cansız komponentlərdən ibarət olub. Amma canlıların təkamülü 1,5 milyard ilə düşür. Əgər bu milyard yarıma üç milyardın təsiri olmayıbsa, bu canlılar haradan əmələ gəliblər, kosmosdan düşüblər? Deyirlər ki, bütün canlılar, o cümlədən insan Yer planetinin övladlarıdır. Əlbəttə, hələ ki belədir. Ola bilsin ki, gələcəkdə digər planetlərdə də canlı həyatın movcudluğu sübuta yetirildi.\n"İnsanların çoxu təbiəti sevmir"\n- Qara müəllim, təbiətimizin gözəlliyindən həmişə ağızdolusu danışırıq. Bəs bu gözəllik nədən doğur?\n- Azərbaycan təbiətinin gözəlliyini doğuran onun relyefinin müxtəlifliyidir. Burada dəniz də var, dərə də, dağ da, düzən də, səhra da. Belə müxtəlifliyə tropik qurşaqdan sonra az-az ərazilərdə rast gəlmək olur. Dənizin sahilindən Baba dağınadək rəngarənglik var. Bu isə təbiətin gözəlliyini artırır.\nİndi deyəcəksiniz ki, nə edək ki, bu zənginliyi saxlayaq? İnsan milyon yarım canlı növ arasında elə varlıqdır ki, çox zaman bir cür düşünür, çox zaman başqa cür hərəkət edir. Ona görə də heyvanı öyrənmək asandı, nəinki insanı. Elə bir insan tapmaq çətindir ki, desin ki, mənim təbiətdən zəhləm gedir. Kimi dindirsən deyəcək ki, təbiəti sevirəm. Amma onların çoxu imkan düşən kimi təbiətə qənim kəsilir. Bəzən deyirlər ki, inkişaf belə tələb edir. Səhv fikirdir. İnkişaf zərərsiz yaşamaqdır. Milyardın olsun, yaşa, ancaq təbiətə, insanlara zərər vermə.\nTəəssüf ki, insanlarımızın təbiətə münasibəti xoşagələn deyil. Çünki bizdə ekoloji tərbiyə lazımi səviyyədə deyil.\n"Qırmızı kitab"a əməl olunmasa...\n- Təbiətimizin problemləri barədə danışılanda tez-tez "Qırmızı kitab"ın adı çəkilir. Amma əhalinin çox hissəsi "Qırmızı kitab"ın nə olduğu barədə məlumatlı deyil. Bu kitabda yazılanların təbiətin mühafizəsində bir rolu varmı?\n- "Qırmızı kitab" ölkə ərazisində nadir və nəsli kəsilmək təhlükəsi olan vəhşi heyvan və yabanı bitki növlərinin vəziyyəti haqqındadır. Həmin kitab respublikanın bütün ərazisində, o cümlədən Xəzər dənizinin Azərbaycana mənsub sektorunda heyvan və bitki növlərinin vəziyyəti, yayılması və mühafizəsi tədbirləri haqqında məlumatları özündə əks etdirir.\nAzərbaycanın "Qırmızı kitab"ına 108 növ heyvanın adı daxil edilib. Onlardan 14 növü məməli, 36 növü quş, 13 növü sürünən və suda-quruda yaşayan, 5 növü balıq, 40 növü həşəratdır. Kitaba mindən çox bitkinin adı salınıb.\n"Qırmızı kitab"a əməl olunmazsa, onun əhəmiyyəti yoxdur. Amma orada deyilənlər, ən azı yetmiş beş faiz həyata keçirilsə, nadir və nəsli kəsilmək təhlükəsi olan vəhşi heyvan və yabanı bitki növləri yenidən çoxalar. Məsələn, deyək ki, qırqovul "Qırmızı kitab"a salınıb. Niyə? - Çünki bu quş, demək olar ki, ovlanıb qurtarıb. Bir neçə il də ovlanmasına icazə verilsə, qırqovulun nəsli tamamilə kəsilə bilər.\n"Qırmızı kitab" hər il dəyişilməli, on ildən bir çap olunmalıdır. Amma, hələlik, iki dəfə nəşr edilib.\n- Artıq qışın qarlı, şaxtalı günləri başlayıb. Hələ qarşıda çətin günlər çoxdur. Belə günlərdə vəhşi heyvan və quşlar da insana sığınmaq istəyir. Bu günlərdə insanlar nə etməlidirlər?\n- Böyüklər onsuz da sözümüzə baxmırlar. Bayaq dedim ki, onlar "baş üstə", "təbiəti sevirəm" deyir, ancaq bildiyini edirlər.\nUşaqlar bu günlərdə quşlar üçün sığınacaq yerləri, yuvacıqlar düzəltsinlər. Həm də o yerlərə müxtəlif yemlər, çörək qırıntıları, süfrədən qalan ərzaqlardan töksünlər. Bizi yalnız o düşündürmür ki, o quşların hamısı sağ qalacaq, ya yox. Mən həm də düşünürəm ki, nəvələrimin insanlığı, mərhəmətliliyi güclü olsun. Biz gələcək nəslimizi avropalı kimi görmək istəyiriksə, təbiətə qayğını artırmalı, bu sahədə avropalılardan müsbət şeyləri götürməliyik. Məsələn, son illər şəhərlərdə hündür daş hasarlar çəkilib. Həmin hasarlar sökülməli, yerində həmişəyaşıl ağaclardan çəpərlər çəkilməlidir ki, quşlar orada məskən sala, yuva qura bilsinlər. Belə yaşıl çəpərlər quşlar üçün yaxşı sığınacaq yeridir.\nYaxşılığa doğru dəyişmə çoxdur\n- Son on-onbeş ildə respublikamızda ətraf mühitin qorunması, sağlamlaşdırılması və zənginləşdirilməsi istiqamətində çoxsaylı layihələr həyata keçirilir. Amma bu sahədə həllini gözləyən problemlər hələ çoxdur. Sizcə, nələri etmək lazımdır ki, bu sahədə əsaslı dönüşə nail olaq?\n- Bu istiqamətdə çox layihələr həyata keçirilir. Bir qismi öz hökumətimiz tərəfindən maliyyələşdirilir, bir hissəsi də beynəlxalq təşkilatların maliyyə dəstəyi ilə. Mən öz layihələrimizə üstünlük verirəm. Bəs ətraf mühitdə yaxşılığa doğru irəliləyiş yoxdurmu? Əlbəttə, var. Məsələn, 20 il əvvəl Türyançay qoruğuna gedib, çayın üstündə dayanıb baxdım meşəyə. Meşənin bir kilometr içərisində bir dovşan olsaydı görünürdü. Onda çəkdiyim şəkillər indi də durur. Keçən il yenə həmin yerdə müşahidə apardım. Baxanda 50 metrdən o yana heç nə görmədim. Bu, meşənin özünübərpası nəticəsində baş verib. Meşədə nəsə əkməyə, suvarma aparmağa ehtiyac yoxdur. Meşəyə mal-qara buraxma, qırma, yol çəkmə özü-özünü bərpa edəcək. Ümumiyyətlə, əksər meşələrimizdə irəliləyiş hiss olunur.\n- Qara müəllim, sizin təbiətə olan sevginizin kökündə nə dayanır? Niyə təbiəti çox sevirsiniz?\n- Ona görə ki, təbiətsiz nə babam olub, nə mən varam, nə də gələcəyinə ümidlə baxdığım nəvələrim olar. Təbiət sağlamdırsa, biz də sağlamıq, xəstədirsə, biz də xəstəyik. Bir də bizi biz eləyən təbiətdir. Təbiət ən böyük loğman və müəllimdir. Buna görə də mən təbiəti çox sevirəm, bacardığım qədər ona xidmət etməyə çalışıram.\n- Heyvanları çox sevirsiniz, yoxsa bitkiləri?\n- Baxmayaraq ki, əsərlərimin yarıdan çoxu quşlarla bağlıdır, amma bitkilərə sevgim daha böyükdür. Çünki bitkilər, belə demək olarsa, yediklərini özləri "istehsal" edir. Ağaclar, kol bitkiləri həm quşlara, həm də müxtəlif həşəratlara sığınacaq yeri, qida mənbəyidir.\n"Xalq tərəfindən sevilməyim həm də televiziyanın xidmətidir"\n- Siz, təxminən, 35 il Azərbaycan Televiziyasının "Təbiəti sevənlər" proqramının müəllif və aparıcılarından biri olmusunuz. Müəlliminiz və proqramda aparıcı həmkarınız, alim Mirəli Axundovla təbiət mövzusunda söhbətlərinizə hamı çox maraqla baxırdı...\n- Televiziya elə geniş ünsiyyət vasitəsidir ki, orada uğur da olur, uğursuzluq da. Buna görə də ekrana çıxıb xalqla üzbəüz oturanda gərək hər sözün çəkisini biləsən, hər cümləni süzgəcdən keçirib deyəsən. Bir də dediklərin doğru olmalıdır. Təvazökarlıqdan uzaq da olsa, deyim ki, mənim xalq tərəfindən sevilməyim, həm də televiziyanın xidmətidir. Təbii ki, biz də çox çalışmışıq ki, o proqram sevilsin, uzunömürlü olsun. Onu da əlavə edim ki, "Təbiəti sevənlər" proqramının təbiətin qoynunda çəkilişləri zamanı yaddaqalan həm qorxulu, həm də gülməli hadisələr çox olub.\n- Sizcə, indiki uşaqların çoxu niyə təbiəti sevmir, daha doğrusu, təbiətə az maraq göstərir?\n- Çünki uşaqların, onların tərbiyəçilərinin də dərs yükü artıb. Bayaq qeyd elədim ki, əslində təbiəti uşaqlar yox, böyüklər sevmirlər. Uşaq da, belə demək olarsa, böyüyünü yamsılayır. Əgər onun atası, həqiqətən, təbiətdən zövq almağı bacarırsa, uşaq da mütləq təbiəti sevəcək. Yəni bu sevgi həm genetik yolla, həm də davranış yolu ilə uşağa keçəcək.\n- Cavanlıqda ova getmisiniz?\n- Tüfəngim olub, ancaq heç bir sərçə də vurmamışam.\n- Sizdən eşitmişəm ki, uşaqlıqda və sonralar da Tuqay meşələrini çox gəzib-dolaşmısınız. Bu meşələrin dünəni və bu günü barədə nə demək istərdiniz?\n- Tuqay meşələrinin dünəni təbiətin ən gözəl və zəngin parçası idi. Bu meşələr min illərlə dama-dama gözəlliyə çevrilmişdi. Bu gün isə o yerləri gəzəndə adamın ürəyi ağrıyır. Əsas səbəb sovetlər dövründə xalq təsərrüfatının yüksəlişi naminə müxtəlif layihələrin həyata keçirilməsi olub. Başlıcası, Kür çayı üzərində Mingəçevir Su Anbarının tikilməsi olub. Anbar su ilə dolandan sonra o ərazidəki Tuqay meşəsi suyun altında qalıb məhv oldu. Bənddən aşağıda olan meşələr isə su içməkdən, qırıntıdan pis günə düşdü. Kürdə daşqınların qarşısını almaq üçün müxtəlif ərazilərdə çayın üzərində 15 böyük qapıların tikilməsi təklif olunur. Əgər həmin qapılar inşa edilsə, su o ərazilərdə azala-azala gələr, çayda daşqının qarşısı alınar. Bu, həm də on-onbeş ilə Tuqay meşələrinin bərpasına imkan verər. O zaman vaxtilə Tuqayda yaşamış şir, pələng, bəbir, maral, cüyür, bəzi quşlar yenidən buraya qayıda bilər.\n"Rəsul Rzaya yalvardım ki...", yaxud dedi, dedim...\n- Eşitmişik ki, sizin Xalq şairi Rəsul Rza ilə bir əhvalatınız olub. Qısa da olsa həmin söhbəti danışsanız, yaxşı olar.\n- Bilirsiniz, həmin söhbəti edəndə bəziləri elə bilir ki, mən Rəsul Rzaya sataşıram, guya özümü ondan çoxbilmiş sayıram. Belə yozurlar, bu da mənim canımı sıxır. Amma Rəsul Rzanın mənə qarşı olan xoş hərəkəti, mən deyərdim ki, böyüklük idi. Mən o boyda böyüklük görməmişəm.\nHadisə belə olub: Rəsul Rza "Təbiət ensiklopediyası" adlı bir poema yazıb, anonim yolla göndərmişdi universitetə. Onda mən cavan idim. Dekan işləyirdim. Əlyazma gəldi çıxdı mənə. Poemaya elmi cəhətdən rəy yazılmalı idi. Açıb oxudum və gördüm ki, elmi səhvlər çoxdu.\nBir gün kimsə zəng elədi. Soruşdu ki, kimdi danışan, kiminlə danışıram? Dedim ki, fakültənin dekanı Mustafayevdi. Dedi ki, ora bir kitab göndərilib, rəy verilməli idi, kimdədir? Dedim ki, məndədi. Dedi ki, bir ay keçib, niyə saxlamısınız? Dedim ki, mən kiminlə danışıram? Cavab verdi ki, onun dəxli yoxdu. Dedim ki, əsərdə səhvlər çox idi, ona görə bir neçə adama oxumağa verdim. Dedi ki, səhv nəyə deyirsən? Dedim ki, reallığa uyğun olmayanlara. Soruşdu ki, məsələn? Dedim ki, maral bizim Tuqay meşəsində XII əsrdə məhv olub, ondan sonra da olmayıb. Amma poemada göstərilir ki, guya Tuqay meşəsi maralla doludur. Belə-belə bir neçəsini sadaladım. Dedi ki, yaxşı, maşın yollayım rəyi ver gətirsin. Dedim ki, hara deyirsiniz özüm gətirərəm. Dedi ki, yox, indi maşın göndərəcəyəm. Elə də elədi.\nMaşın İçərişəhərdə Ensiklopediyanın qarşısında saxladı. Otağa girəndə gördüm ki, stolun arxasında oturan Rəsul Rzadı. Həm sevindim, həm də qorxdum. Onun şeirlərini çox oxumuşdum, amma özünü heç vaxt görməmişdim. Mən haradan biləydim ki, poema Rəsul Rzanındı. Rəyi qoydum qabağına. Dedi ki, çay gətirin. Boğazım qurudu, ancaq çaydan bir qurtum da içə bilmədim. Fikrimdən keçirtdim ki, deyəsən, özüm-özümü işə salmışam. Dedi ki, razılaşmadıqlarının yenə beş-altısını xırdala. Yenə bir neçəsini dedim. Rəsul müəllim bildirdi ki, doğrudur, mən səhv etmişəm. Bu səhvlərə görə üzr istəyirəm. Daha mən bu əsəri çap etdirməyəcəyəm, poemadan da imtina edirəm. Dedim ki, Rəsul müəllim, bağışlayın, bilməmişəm əsər sizindi, kağız verin, necə istəyirsiniz rəy yazıb, qol çəkim. Dedi ki, olmaz, sən doğru yazmısan, həmişə belə elə. Xeyli yalvardim, xeyri olmadı... Məndən soruşdu ki, Mirəli müəllimə münasibətin necədi? Dedim, o mənim müəllimim, ağsaqqalımdı, gündə qırx dəfə görsəm, hər dəfə onu öpürəm.\nDedi, çox yaxşı. Gəl belə danışaq, mən uşaqlar üçün bunlara oxşar yenə bir neçəsini yazıb göndərəcəyəm Mirəli müəllimə, ondan sonra sən də oxuyub səhvləri düzəldərsən. Dedim, baş üstə. Ayrılanda dedi ki, gedək qonağım ol, sonra maşınla aparıb iş yerinə qoyarlar. Təşəkkür elədim, yalandan dedim ki, gedəcəyim yer var... Rəsul müəllimlə görüşüb ayrıldıq.\nŞairlə görüşümüz söylədiyim kimi olub.\nAllah ona rəhmət eləsin, ağayana, alicənab insan idi.\n"Tərifi tosta çevirəndə əsəbiləşirəm"\n- Bizdə, demək olar ki, tərifi hamı sevir. Heç eşitməmişəm ki, birini tərifləyəndə durub desin ki, belə sözlər lazım deyil. Sizin təriflə aranız necədir? Yəni birisi sizi tərifləyəndə özünüzü necə hiss edirsiniz?\n- Həqiqi tərifdirsə desin. Ancaq tosta çevirəndə əsəbiləşirəm.\n- Qara müəllim, elmi fəaliyyətinizin əsas səhələri hansılardır?\n- Kökündə zoologiya dayanır - heyvanlar aləmi. Amma son iyirmi ildə ekologiya ilə daha geniş məşğul olmuşam. Məlumat üçün deyim ki, bir vaxtlar ekologiya elm hesab olunmurdu.\n- Bu sahəyə aid təxminən neçə kitab yazmısınız?\n- Səkkiz yüzə kimi məqaləm, əllidən çox kitabım nəşr edilib. İnsan ekologiyasına dair isə üç kitabım var- ikisi dərslikdi, biri isə monoqrafiya.\n- Respublikamızda ekoloji cəhətdən problemli sahələrdən biri təbii otlaqlardır. Təbii otlaqlarımızın qeyri-təbii dərdləri çox, qayğı isə çox aşağıdır. Bəs problemi doğuran əsas səbəb nədir?\n- Bu problemdən də çox yazılıb, çox danışılıb. Ancaq yazmaqla, deməklə məsələ həllini tapmır, konkret iş görmək lazımdır. Sovetlər dövründə həm özümüzün, həm də Gürcüstan, Ermənistan və Dağıstanın mal-qarası, sürüləri yığılırdı Azərbaycanın təbii qış otlaqlarına. Bu, bir vaxtlar çox zəngin olan təbii otlaqlarımızın sürətlə sıradan çıxmasına, ot örtüyünün seyrəlməsinə səbəb olurdu. Hazırda isə işğal olunmuş rayonlarımızdan gətirilən mal-qaranın və qoyun sürülərinin çoxu bu ərazilərdə məskunlaşdırılıb. Bundan əlavə, sənəti, peşəsi olmayanların xeyli hissəsi indi heyvandarlıqla məşğul olur. Niyə? - Çünki əkinçilik bu sahəyə nisbətən çətindi, daha çox elm tələb edir.\n- Axı heyvandarlıq da elmsiz inkişaf edə bilməz.\n- Doğrudur. Amma o fermaların çoxunda heyvandarlığın primitiv formasından istifadə olunur. Qarışıq, şirəli yemlərdən çox, təbii otlaq sahələrin otarılmasına üstünlük verilir. Bir hektara, təxminən, beş-altı iribuynuzlu, iyirmi- iyirmi beş davar düşməlidirsə, indiki vaxtda bu göstərici qat-qat çoxdur.\nSəbirli olmaq sizə nə verib?\n- Sizi səbirli insan sayırlar. Bu, sizə nə verib?\n- Səbir Allahın adlarından biridir. Mən həyatda nəyə nail olmuşamsa, səbir sayəsində olmuşam. Səbirli adam həqiqəti tez görür.\n- Təbiəti sevənlərin çoxu poeziyanın da vurğunu olurlar. Sizin də poeziyanı sevdiyinizi bilirik. Onu da bilirik ki, yetirməniz, alim-şair Anar Məmmədovla birlikdə "Həyat və poeziya " adlı kitab da yazmısınız .\n- Bugünkü şairlərin şeirlərini də oxuyursunuz?\n- Doğrusu, son illər çox az şeir oxuyuram. Çünki təbiət mövzusunda qələmə alınan şeirlərdə elmi təhrifləri görəndə əsəbiləşirəm.\nİstədim yazının sonuna Qara müəllimlə görüşlərimizdən bir neçə kəlmə yazım. Ancaq yazdıqlarım xoşuma gəlmədi və bir neçə vərəq korladım. Nədənsə yadıma onun "Düşünək və düşündürək" adlı kitabındakı bu fikirlər düşdü: ... "Təbiət öz sirlərini açmaqda tələsən deyil. Buna nail olmaq istəyən insan gecəni gündüzə, ayları illərə qatmağı bacarmalı, sağlam, səbirli və zəhmətkeş olmalıdır. Təbiətə qəlbi ilə bağlanmayan, onu şüurlu surətdə sevməyən, ondan ən yüksək zövq almayan, özünü və gələcəyini təbiətə borclu bilməyən insan nə qədər istedadlı olsa da, təbiətin sirlərini aça bilməz".\nBu gün bizim Qara müəllimin yaşının üstünə daha bir yaş gəlir. Yəqin ki, övladları, nəvələri, dost və tanışları, tələbələri, yetişdirdiyi alimlər və bir insan, bir alim, bir ağsaqqal kimi sevən minlərlə soydaşımız onu təbrik edəcəklər. Onu sevənlərdən biri kimi biz də istədik ki, bu təbriklərə qoşulaq: "Sizi təbrik edirik, Qara müəllim! Sizə, ilk növbədə, cansağlığı, hələ neçə illər təbiətimizin və elmimizin keşiyində beləcə durmağı arzulayırıq".


AMEA-nın Nizami Gəncəvi adına Milli Azərbaycan Ədəbiyyatı Muzeyinin Gənc Alim və Mütəxəssislər Şurasının yeni üzvləri təsdiqlənib - XALQQAZETI.COM\nAMEA-nın Nizami Gəncəvi adına Milli Azərbaycan Ədəbiyyatı Muzeyi gənc tədqiqatçıları ilə daha sıx elmi və təşkilati əlaqələr qurmaq üçün hər il yeni doktorant və dissertantlarını Gənc Alim və Mütəxəssislər Şurasına üzv qəbul edir. Bu il də yaşı uyğun olan doktorant və dissertantların muzeyin adıçəkilən şurasına üzv seçilməsi məqsədilə onlayn iclas keçirilib.\nMuzeyin mətbuat xidmətinin rəhbəri Nərgiz Qəhrəmanovadan aldığımız məlumata görə, iclasda yeni üzvlərə şuranın iş prinsipi, qayda və tələbləri izah olunub. Dissertant filologiya üzrə elmlər doktoru, dosent Vüsalə Ağabəyli, dissertant filologiya üzrə elmlər doktoru Mahirə Hacıyeva, doktorantlar İlahə Abbaslı, Murad Həsənli, İnci Həşimova və Elnarə Kərimova səsvermə yolu ilə muzeyin Gənc Alim və Mütəxəssislər Şurasına üzv qəbul ediliblər.\nSonra yeni üzvlərin sualları şuranın sədri Dilbər Hüseynova və təhsil şöbəsinin müdiri Kəmalə Nuriyeva tərəfindən cavablandırılıb, üzvlərin təklifləri qiymətləndirilib.\nTədbirin sonunda Gənc Alim və Mütəxəssislər Şurasının növbəti planları, görüləcək işlər barədə müzakirələr aparılıb, gələcək fəaliyyətdə yeni üzvlərin də fəal iştirakını nəzərdə tutan layihələrin hazırlanması qərara alınıb.\n2 Sentyabr 2020 16:06 - ELM


Mawinlar | MiKABREND\nCategory Archives: Mawinlar\nBu avtobus 250 km/saat sürətlə hərəkət edir. “USA Today” bildirir ki, Amsterdamda keçirilmiş “Millionaire Fair” dəbdəbə sərgisində dünyanın ən bahalı, dəbdəbəli və sürətli avtobusu nümayiş olunub.15 metr uzunluğu olan “Superbus” raket və təyyarələrin istehsalında istifadə edilən materiallardan hazırlanıb. Çox güclü elektrik mühərriki tlə təchiz edilmiş bu superavtobus 250 km/saat sürətlə hərəkət edə bilir. Read the rest of this entry →\nPosted in Eylence, Faktlar, Maraqli, Mawinlar, Xeberler and tagged avtobus, mawin, mawinlar, Millionaire Fair, Superbus, suretli avtobus, TanCate, USA Today. Bookmark the permalink.\tAudi…\nPosted on Fevral 9, 2011 by Ağalar Mikayıllı\nAudi - Alman avtomobil şirkətidir. Volkswagen qrupunun bir markasıdır. Şirkətin mərkəzi İngolştadda (Bavariya, Almaniya) yerləşir.Şirkətin keçmişi 1899-cu ilə və Avqust Horxla (August Horche) bağlıdır. İlk “Horch” avtomobili Avqust Horx tərəfindən 1901-ci ildə hazırlanmışdı. 1910-cu ildə Horx şirkətdən ayrılır və köhnə ortaqlarıyla olan anlaşılmazlıqlar səbəbindən yeni dizaynlarında öz adından istifadə edə bilmir. Alman dilində mənası “Dinlə!” olan “horch” sözünü, latın dilində eyni mənanı verən Audi sözü ilə əvəz edən Horx, bu sözü yeni yaratdığı şirkətin adına çevirir.\nPosted in Faktlar, Maraqli, Mawinlar, Tarix and tagged 2007 Cenevrə Sərgisi, A5, A8, almaniya, Audi, Audi 100, Audi 80, Audi A3, Audi A5, Audi A6, Audi A8, Audi Allroad Quattro, Audi Le Mans Quattro, Audi Q7, Audi R8, Audi RS8, Audi S3, Audi S4, Audi S5, Audi S6, Audi S8, Audi TT, August Horche, Auto Union, avtomobiller, Bentley, berlin, Cenevrə, DKW, FF, Folsvagen, Geneva, Germany, Horch, Jensen, Le Mans, mashinlar, mawinlar, minik avtomobilleri, Nekarsulm, NSU, Q7, Quattro, S4, SUV, TT, Volkswagen, VW, Wanderer, Ştutgart. Bookmark the permalink.\tDunyanin en suretli mawini…\nPosted on Dekabr 27, 2010 by Ağalar Mikayıllı\nDüunyanın ən sürətli avtomobil rekordu Ginnes rekorları kitabına düşdü.Yeni sürət saatda 411 km ə çatır.Axırıncı rekordu Bugatti Veyron avtomobili qeydə alınib 407km.ama hal-hazirda ise bu fakt tamamile deyiwib ve belelikleyeni rekordu isə SSC Ultimate Aero TT adlı avtomobil həyata keçirib.Birinci sınaqda maşın saatda 413.8 km, ikinci cəhddə isə 409.7 km. Orta sürət isə 411.76 km qeydə alınıb.Qeyd edim ki,SSC Ultimate Aero TT 8 silindirli mühərriklə və gücü 1183 at gücü ilə təchiz olunub.100 km i 2.8 saniyəyə yığa bilir.Konstruktorlar deyirlər ki avtomobilin sürəti gələcəkdə saatda 436 km ə çatacaq.bunu ise gozlemeye deyer…\nPosted in Faktlar, Maraqli, Mawinlar and tagged at, at gücü, avtomobil, Bugatti Veyron, bus, car, cars, Düunyanın ən sürətli avtomobili, En suretli mawin, ən sürətli, ən sürətli avtomobil, Ginnes, Ginnes rekorları kitabı, mawinlar, maşın, mühərrik, rekord, saat, sürət, SSC Ultimate Aero TT. Bookmark the permalink.\tMikayilli Agalar\nBlogun statistikasi\t85,608 hits\nOyunu izleye bilmesem de, aferin #Galatasaray a! Cim-Bom fanatlarini tebrik edirem!) 4 hours ago


Tarixin şəxsiyyət yaddaşı | Ui...\nYerleşdirdi: *_*M_O_N_I_K_A*_*(08.01.2013 / 18:48)\nOxunmuş: 4208 | | Like: 0\nƏsl tarixi şəxsiyyətlər o kəslər sayılır ki, onlar tarixin özünü yaradırlar. Böyük Britaniya Krallığının yarım əsrlik bir dövründə liderlik mövqeyini əldən verməyən Uinston Çörçill də belə şəxsiyyətlərdən biri olub. İyirmi beş yaşından ciddi siyasi fəaliyyətə başlayan Çörçilin siyasətçi adının qarşısına başqa adlar da əlavə etmək olar - memar, rəssam, jurnalist, tarixçi, yazıçı, yaxud sadəcə şlyapalı adam, Tanrı ilə görüşə hazır olan, Tanrının isə bu çətin sınağa hazır olduğuna sübhə ilə yanaşan...\nBu nəhəng və maraqlı siyasətçinin dünyaya gəlişi də maraqlı olub. Uinston 1874-cü ildə Blenheym şəhərində anasının hamiləliyinin yeddinci ayında qarderobda - qadınların soyunma otağında dünyaya göz açıb. O ata tərəfdən hersoq Marlbronun nəslindən idi. Ana tərəfdən isə admiral Frensis Dreykə qohumluğu çatırdı. Çörçill iyirmi bir yaşında ordu sıralarına daxil olur, Hindistanda və Sudanda hərbi ekspedisiyalarda iştirak edir. 1899-1902-ci illərdə "Morninq Post" qəzetində hərbi jurnalist kimi fəaliyyət göstərir. Bu İngilis-Bur müharibəsi dövrünə təsadüf edirdi ki, Çörçill bu müharibə zamanı əsir düşür. Çevikliyi ilə həmyaşıdlarından fərqlənən Çörçill əsirlikdən qaçmağa nail olur və sonrakı taleyini bütövlükdə siyasi fəaliyyətlə bağlayır. 1905-1911-ci illər ərzində o, Koloniyalar naziri, Ticarət naziri və Daxili işlər naziri vəzifələrində çalışır. 1915-ci ilə qədər isə Hərbi dəniz nazirliyinə rəhbərlik edir. O bu dövrdə Britaniya donanmasını Almaniya ilə gələcək müharibəyə hazırlayır. 1915-ci ilin fevral ayında onun əmri ilə keçirilən Dardanela hücum əməliyyatı iflasa uğrayır. Elə həmin il də Çörçill admirallıqdan istefa verir.\nUinston Çörçill 1917-ci ildə koalisiya hökumətinin tərkibinə qatılır və Hərbi nazir vəzifəsinə təyin olunur. Bu dövr onun karyerasında müsbət canlanma yaradır. Belə ki, o Hərbi hazir vəzifəsində çalışarkən hərbi sənaye sahəsində tank istehsalına başlayır və xalq arasında daha bir ad - "Tankların atası" adını qazanır. Xalqın sevgisini qazanmaq, milləti ustalıqla idarə etmək Çörçilin fəaliyyətində bir o qədər də problemli məsələ olmayıb. O, bunu böyük məharətlə bacarıb və bunu öz fikirlərinin birində aşkar nümayiş etdirib: " Milləti idarə etmək dörd uşağı böyütməkdən asandır."\nİkinci Dünya müharibəsi illəri Çörçill üçün uğurlu dövr sayılır. O vaxt altmışdan artıq yaşı olan Uinston Çörçilin böyük siyasi uğurlara imza atacağı çoxları tərəfindən təəcüblü görünsə də artıq bu reallığa çevrilmişdi. Məhz, bu dövrdə o dünyanın siyasi müstəvisində kifayət qədər böyük nüfuza malik idi. 1940-cı ilin sonunda Uinston Çörçill mühafizərkarların lideri kimi Böyük Britaniyanın Baş naziri seçilir. Baş nazir kimi 1941-ci ildə İngiltərə və SSRİ arasında əməkdaşlıq müqaviləsinin imzalanmasına nail olur. Antihitler koalisiyasının yaradılmasında xüsusi fəallıq göstərir. SSRİ və Amerika Birləşmiş Ştatlarının rəhbərləri ilə birlikdə faşizm işğalçılığının qurbanlarına çevrilə biləcək dövlətlərin taleyüklü məsələlərində qəti addımlar atır. İkinci Dünya müharibəsindən sonra Avropa Birləşmiş Ştatlarının yaradılması ideyasının müəllifi də məhz Çörçill olur. Ancaq 1945-ci ilin may ayının 23-də onun yaratdığı hökumət istefa verir, Çörçilin siyasi karyerasının qarşısına yenidən sədlər çəkilir. O, seçkilərdə məğlub olur, Baş nazir vəzifəsindən azad olunaraq ölkənin ictimai və siyasi həyatından uzaq düşür. Hətta bəzən o, bunu ingilislərə bağışlamayacağını da söyləyir.\nBütün bunlara baxmayaraq Uinston Çörçill ruhdan düşmür, özündə cəsarət tapıb yenidən siyasi mübarizəyə atılır. "Cəsarət insan xarakterinin ən vacib xüsusiyyətlərindən biridir. Xarakterin digər xüsusiyyətləri cəsarətin sayəsində inkişaf edir" - söyləyən sabiq baş nazir gələcəyə nikbinliklə baxır. 1951-ci ilin oktyabr ayının 25-də mühafizəkarlar yenidən seçkilərin qalibi olur və Çörçill də yenidən Baş nazir kürsüsündə əyləşir. 1955-ci ildə isə gənc mühafizəkarlar artıq enerjisini itirməkdə olan Çörçili siyasi arenadan uzaqlaşdırırlar. Bu ərəfədə o, özünün çox məşhur dörd cildlik "İngilisdilli xalqların tarixi" əsərini yazır.\nÇörçilin həyat tərzinin qəribə özünəməxsuzluqları olub. Onun çox populyar olan həyat devizi bu günə qədər də ingilislərin yaddaşından silinməyib: "Gündə 5-6 siqar, 3-4 stəkan viski və heç bir idman hərəkətləri." O, siqarası, şlyapası, salamlaşanda əli ilə "V" işarəsinin (bu qələbə deməkdir) göstərməsi ilə fərqlənib, sevilib, qəbul olunub.\nUinston Çörçill siyasi fəaliyyəti ilə yanaşı, kifayət qədər ciddi yaradıcılıq fəaliyyəti ilə də məşğul olub. Doğma dilini hədsiz dərəcədə sevən siyasətçinin "öz dilini yaxşı bilməyən, başqasının dilini öyrənə bilməz" ifadəsi doğma dilə doğma münasibətin vacibliyinin təzahürü idi. O, qeyri adi natiqlik qabiliyyətinə malik siyasətçilərdən olub. Onun şifahi çıxışlarındakı güclü məntiq, fikir ardıcıllığı, ifadə tərzi hətta mütəxəssislər tərəfindən belə canlı əsər kimi qiymətləndirilib. Çörçilin gərgin yaradıcılıq fəaliyyətinin nəticələrindən biri onun 1953-cü ildə ədəbiyyat üzrə Nobel mükafatına layiq görulməsi idi. O, bu mükafatı "Tarixi və bioqrafik xarakterli əsərlər yaratmaqda böyük ustalığına və yüksək insanlıq dəyərlərini qoruya bildiyi çox gözəl natiqlik qabiliyyətinə görə" almışdı. Elə həmin il Baş nazir kraliça ikinci Yelizaveta tərəfindən "Bağlama ordeni"nə layiq görülüb. 1963-cü ildə britaniyalı siyasətçiyə Amerika Birləşmiş Ştatlarının fəxri vətəndaşı adı verilib. 2002-ci ildə isə BBC teleradio şirkətinin bir milyon insan arasında apardığı sosial sorğu nəticəsində Çörçil bütün dövrlərin ən dahi britaniyalısı seçilib. Bütün bunlar Uinston Çörçilin layiq göruldüyü çoxsaylı mükafatların yalnız bir qismidir. Çörçill layiq görüldüyü mükafatlarla tanınan şəxsiyyətlərdən olmayıb. Əksinə, bir çox hallarda mükafatlar Çörçilə təqdim olunan zaman populyarlıq qazanıb. Təsadüfi deyil ki, Londonda parlament binasının qarşısında ona ucaldılan abidənin üstündə hec bir titul yazılmayıb. Yəqin ki, yeganə yazılan söz - "Çörçill" adı onun varlığının təsdiqinə kifayətdir.\nUinston Çörçill ömrünün son illərini tənha, ruhi sarsıntılar içində, cansıxıcı həyat tərzi ilə yaşayıb. 1965-ci ilin yanvar ayında ölüm yatağında olarkən bunu özü də etiraf edib: "Hər şey necə cansıxıcıdır."


Əfqanıstan nəyə görə Azərbaycanı dəstəkləməlidir? - Mediapost İnformasiya Agentliyi\nƏfqanıstan nəyə görə Azərbaycanı dəstəkləməlidir?\n03.11.2020 16:32 Dünya\nƏfqanıstan Azərbaycan və Ermənistan arasında gedən Dağlıq Qarabağ münaqişəsində Azərbaycana dəstəyini elan edib.\nƏfqanıstan Xarici İşlər Nazirliyinin münaqişə tərəfləri arasında hərbi əməliyyatların başlamasından bir gün sonra bu elanı verməsi Əfqanıstan və Azərbaycan arasındakı tarixi əlaqələri yenidən canlandırıb.\n"MediaPost" xəbər verir ki, Əfqanıstan Amerika Universitetinin Siyasi Elmlər Klubunun prezidenti Əhmədullah Azadani də Dağlıq Qarabağ münaqişəsində Əfqanıstanın Azərbaycanı dəstəkləməsinin səbəbləri haqqında analitik məqalə yazıb.\nMəqalədə Əfqanıstanın Azərbaycanı Orta Asiya və Avropa bazarlarına giriş üçün bir bələdçi olaraq gördüyü qeyd olunub.\nAzadani söyləyib ki, Azərbaycan Orta Asiyadakı digər ölkələrlə əlaqə üçün Əfqanıstan magistral yollarından istifadə etsə də, Əfqanıstan Türkiyə və Avropa bazarlarına daxil olmaq üçün Azərbaycanın tranzit möqveyindən yararlanır.\nBildirilib ki, Əfqanıstan və Azərbaycan arasındakı ticarət nisbəti 2018-ci ildə 37%, 2019-cu ilin ilk yarısında isə 46% artıb.\nMəqalədə qeyd olunub ki, iki ölkə arasındakı münasibətləri möhkəmləndirən həlledici və uzunmüddətli digər bir təşəbbüs Əfqanıstanda başlayan və Türkmənistan, Azərbaycan, Gürcüstan və Türkiyə üzərindən keçərək Avropa ticarət yolları ilə birləşən ticarət koridoru olan Lapis-lazuli dəhlizidir.


Luvrdakı Azərbaycan xalçalarında şübhəli nə var ki, erməniləri iştahlandırıb…\n11 İyul 2019 16:08 (UTC+04:00)\nDünyanın bir çox məşhur muzeyinin ekpozisiyasında nümayiş olunan Azərbaycan xalçaları seyrçilərin çox maraq göstərdikləri eksponatlar sırasına daxildir. Amma təəssüf ki, bir çox hallarda xalçalarımızın təqdimatında müəyyən yanlışlıqlar olur. Bildiyimiz kimi, bəzi populyar muzeylərdə xalçalarımız əsasən Qafqaz və İran xalçası kimi təqdim edilir. Bu da onu göstərir ki, hələ də bizim mədəniyyətimizə qarşı qərəzli mövqedə olanlar var.\nAzərbaycan xalçaları Fransanın məşhur Luvr muzeyinin ekspozisiyasında da nümayiş olunur. Luvr ekspozisiyasında sərgilənən xalçalarımız növbəti erməni saxtakarlığı ilə qarşılaşıb. Bakının evsahibliyi ilə UNESCO-nun Ümumdünya İrs Komitəsinin 43-cü sessiyası çərçivəsində təşkil olunan “Azərbaycan mədəni irsi Luvr muzeyində” adlı sərgidən ermənilər sui-istifadə etməyə cəhd göstəriblər. Tarixən mədəni dəyərlərimizə qarşı iddialar irəli sürən ermənilər ekpozisiyada nümayiş olunan üç qədim Azərbaycan xalçasında “erməni mədəniyyətinin izləri” olduğunu qeyd edirlər.\nƏlbəttə, erməni mətbuatı bu məsələdə, həmişə olduğu kimi, yenə də canfəşanlıq göstərir. Onlar iddia edirlər ki, sərgidə nümayiş olunan 3 xalça üzərində xaç işarələri “ermənilərə aiddir”. Bu xalçaları erməniləşdirməyə cəhd göstərənlər, əslində, xaç işarəsinin türk mədəniyyəti ilə bağlı olduğunu unudurlar.\nErmənilərin Azərbaycan xalçalarına qarşı irəli sürdüyü xaç iddiasının nə kimi əsası ola bilər? Ermənilər bizim xalçaları niyə mənimsəmək istəyirlər? Yeri gəlmişkən bildirək ki, xaç işarəsinin ermənilərlə heç bir əlaqəsi yoxdur.\nİlhamə Qəsəbova: “Ermənilərin bizim xalçaların üzərindəki xaç işarələrinə görə onlara iddia etməsinin, onları erməniləşdirməyə cəhd göstərməsinin heç bir əsası yoxdur”\nAzərbaycan Milli Elmlər Akademiyasının Folklor İnstitutunun əməkdaşı, filologiya üzrə fəlsəfə doktoru, folklorşünas İlhamə Qəsəbova “Bakı-Xəbər”ə bildirdi ermənilərin xalçalarımızdakı xaç işarələrini erməniləşdirməsi absurddur. Bunun heç bir tarixi, mədəni əsası olmadığını deyən folklorşünasın sözlərinə görə, xaç qədim türklərin dünya haqqında təsəvvürlərindən yaranmış model, günəşin müqəddəs simvolu idi. O qeyd etdi ki, xaç işarəsi Azərbaycan xalqının əcdadları tərəfindən yaradılıb və Azərbaycanın maddi-mədəni dəyərləri sırasına daxildir. “Araşdırmalar göstərir ki, xaçların yaranmasında hələ xristianlıqdan çox-çox qabaq qədim türk tayfalarının böyük rolu olub. O zamankı insanların günəş obrazını yerdə, torpaq üzərində yaradaraq, ağac, daş üzərində yüksəyə qaldıraraq yenidən göylərə qovuşdurmaq istəyi xaçların indiki formasının meydana gəlməsinə səbəb olub. Məhz buna görə də xaç işarələri xalçalarımızda, qədim daş abidələrimizdə, qayaüstü rəsmlərimizdə öz əksini tapıb. Ermənilərin bizim xalçaların üzərindəki xaç işarələrinə görə onlara iddia etməsinin, onları erməniləşdirməyə cəhd göstərməsinin heç bir əsası yoxdur” - deyə alim qeyd etdi.\nAzərbaycan Milli Elmlər Akademiyasının Arxeologiya və Etnoqrafiya İnstitutundan isə bildirilənə görə, ermənilər xalçalarımızın üzərindəki xalçaları əsas götürərək onları “erməniləşdirməyə” cəhd göstərməsi qəbuledilməzdir. “Xalçanı hələ e.ə. II əsrdən toxuyublar", "carpet beynəlxalq sözü əslində erməni sözüdür" kimi cəfəng fikirlər səsləndirən ermənilərin bu iddiasına o qədər də təəccüblənmək lazım deyil”.\nVidadi Muradov: “Böyüklü-kiçikli bütün elementləri türklükdən qaynaqlanan, türk boylarının rəmzlərindən, işarələrindən ibarət olan Azərbaycan xalçasına ermənilərin iddiası cəfəngiyyatdan başqa bir şey deyil”\n“Azərilmə” Xalçaçılıq Mərkəzindən isə “Bakı-Xəbər”ə verilən məlumata görə, AMEA-nın Arxeologiya və Etnoqrafiya İnstitutunun Xalçaşünaslıq sektorunun müdiri, xalçaçı-ekspert, tarix üzrə elmlər doktoru, professor Vidadi Muradovun ermənilərin iddiasına münasibəti kəskindir.\nV.Muradov bildirib ki, Azərbaycan xalçaları Azərbaycan tarixinin tərkib hissəsidir: “Xalçalarımız tariximiz, etnoqrafiyamız, mədəniyyətimizlə həmyaşıddır. Qafqazda xalçaçılığın xalqımızla bağlılığı danılmaz faktdır. Xalçaçılıq Azərbaycanın təbiəti, əhalimizin təsərrüfat imkanları, xalqımızın müxtəlif sənət sahələrində nümayiş etdirdiyi istedadı və bacarığı ilə bağlıdır.\nAzərbaycan xalçaçısı bunu öz təfəkkürü, dünyagörüşü, mifologiyası ilə bağlı olan naxışlarla, ornamentlərlə toxuyub. Böyüklü-kiçikli bütün elementləri türklükdən qaynaqlanan, türk boylarının rəmzlərindən, işarələrindən ibarət olan Azərbaycan xalçasına ermənilərin iddiası cəfəngiyyatdan başqa bir şey deyil. Zənnimcə, dünyamız qarşılıqlı elmi, mədəni, siyasi, iqtisadi mübadilə üzərində köklənibsə, ermənilər də tarixən bu mübadilədən "kifayət qədər" yararlandıqlarını, xalça toxumağı (və yalnız toxumağı!) Azərbayan türklərindən öyrəndiklərini artıq etiraf etməli, yersiz hədə-qorxulara, xalçalarımız üzərində əsassız "erməni xaçı", uydurma “Artsax dövləti”nin sərhədləri və bu kimi erməni simvolizmləri axtarışlarına son qoymalıdırlar” - deyə bildirən V.Muradov deyib ki, dünyanın ən məşhur muzeylərində, kolleksiyalarında qədim Azərbaycan xalçaları və xalça məmulatları nümayiş olunur: "UNESCO-nun Ümumdünya İrs Komitəsinin 43-cü sessiyası çərçivəsində Luvr muzeyindən ölkəmizə gətirilən bu üç xalça XVIII əsrin sonu - XX əsrin əvvəllərinə aid Qarabağ xalçaçılıq ənənələrini əks etdirir. Bunlardan ikisi inkişafı bilavasitə Azərbaycan xalçaçılığı ilə əlaqədar olan "Əjdahalı" xalçasının törəmələri, biri isə tarixən Aran Qarabağda, daha doğrusu, Ağdamın Şıxbabalı kəndində toxunan xalçadır. Göstərilən tarixi mərhələ Azərbaycan xalçaçılığının ən məhsuldar dövrlərindəndir. XVIII əsrin sonundan etibarən Azərbaycanda bu və digər xalça çeşniləri əsasında böyük ustalıqla saysız-hesabsız xalçalar toxunub. İndi də bu tarixi ənənə uğurla davam etdirilir, yaşadılır, xalçaçılıq nəinki mədəniyyətimiz, eyni zamanda, iqtisadiyyatımızın da aparıcı sahələrindən birinə çevrilir. Biz azərbaycanlılar xalçaçılığı heç bir səs-küy olmadan, əlavə canfəşanlıq göstərmədən, "bizimdir, bizimdir!" deyərək yox, xalçaya xalçaçı kimi yanaşaraq yaşadırıq” - deyə o qeyd edib.\nZiyadxan Əliyev: “Ermənilərin bizim xalçalara və onların üzərindəki xaç işarələrinə iddia etməsinin kökündə...”\nƏməkdar incəsənət xadimi, tanınmış sənətşünas Ziyadxan Əliyev də bizimlə söhbətində ermənilərin iddiasının absurd olduğunu dedi. İndiyə qədər özünün heç bir mədəni dəyəri olmayan ermənilər tarix boyu Şərq xalqlarının, əsasən türklərin mədəniyyətini oğurlamaqla məşğul olublar. “Ermənilərin bizim xalçalara və onların üzərindəki xaç işarələrinə iddia etməsinin kökündə həm onların saxtakarlığı, oğurluğa meylli olması, həm də öz tarixlərini bilməməsi dayanır. Əslində, ermənilər mənşəyi məlum olmayan bir toplumdur. Ermənilər harada xaç işarəsi görürlərsə, dərhal onun onlara aid olduğunu iddia edirlər. Halbuki, xaç və digər damğaların, simvolların qədim türk mədəniyyəti nümunəsi olduğu məlumdur. Xaç işarəsinin ermənilərlə heç bir əlaqəsi yoxdur. Bu səbəbdən də ermənilərin xaça heç bir iddiası olmamalıdır. Bu, qədim türklərə aid bir işarədir, damğadır. Xaç işarəsi bizim bütün mənbələrimizdə də var, bütün qədim maddi mədəniyyət nümunələrinin üzərində əks olunub. Xaç bizimdir, bunun ermənilərə heç bir aidiyyəti yoxdur”.\nZ.Əliyev qeyd etdi ki, vaxtilə bizim başısoyuqluğumuz sayəsində ermənilər alban mədəniyyətini də mənimsəməyə başladılar. O vurğuladı ki, keçən əsrin 60-cı illərində abidələr inventarlaşdırılarkən bizimkilər harada xaç gördülər “bizim deyil” dedilər. “Tarixi bilməyən adamlar elə bildilər ki, biz elə yaranışdan müsəlman olmuşuq. O vaxtdan da alban memarlığını ermənilər mənimsəməyə başladılar. İndi də bu iddialarını davam etdirirlər” - deyə Z.Əliyev qeyd etdi.


SUNSTAR HYDRAULICS NC3B-LAN - aşaği qiymətlərlə almaq famaga.az rəsmi sayti\nŞirkətimiz SUNSTAR HYDRAULICS markasının Azərbaycan-da istehsalçısı, səlahiyyətli distribyutoru və ya səlahiyyətli nümayəndəsi deyil. Bu veb-saytda göstərilən şəxsi ticarət nişanları və məqalə nömrələri onların müvafiq sahiblərinin mülkiyyətidir.\nFAMAGA şirkətində, şirkətin digər ehtiyat hissələri kimi NC3B-LAN, ala bilərsiniz SUNSTAR HYDRAULICS dünyaya, o cümlədən şəhərinizə göndərmə Ashburn. Qiymətləri, çatdırılma müddəti və digər məhsul xüsusiyyətlərinə sorğu vermək üçün SUNSTAR HYDRAULICS, xahiş edirəm əks-əlaqə formasını doldurun və ya ehtiyac duyduğunuz adların siyahısını elektron poçtuna göndərmək info@famaga.az şirkətində, şirkətin digər ehtiyat hissələri kimi :product, ala bilərsiniz\nKataloqumuzda SUNSTAR HYDRAULICS məhsulların yaxşı qiymətlərlə satıldığı və istənilən bölgəyə United States, o cümlədən şəhərinizə Ashburn -in tam bir xətti var. Menecerlərimiz SUNSTAR HYDRAULICS müraciət formasını göndərdikdən sonra məhsul və ehtiyat hissələrini seçməyə və almağa kömək edəcək. Qiymətləri və çatdırılma vaxtlarını tapmaq üçün xahiş edirəm əks-əlaqə formasını doldurun və ya e-poçt ünvanına ehtiyac duyduğunuz əşyaların təsvirini göndərin.\nÇatdırılma şəhərlərimiz SUNSTAR HYDRAULICS\nDigər məhsullar SUNSTAR HYDRAULICS


Sərt alkoqol həzm sistemini yaxşılaşdırır? – Azlogos\n“Doğrudanmı sərt alkoqol yağlı qidaları həzm etməyə kömək edir? Görünür, ehtimal edilən müsbət təsir, sadəcə platsebo effektidir”, – Der Spiegel jurnalisti İren Berres yazır.\n“İsveçrə alimlərinin 2010-cu ildə keçirdiyi kiçik bir eksperiment çərçivəsində 20 nəfərə bol fondü pendiri ilə nahar etmək təklif edilib, – jurnalist yazır. – 32% yağlılığı olan bu qida həzm sistemi üçün əsl sınağa çevrilib. İştirakçıların bir qisminə ancaq qara çay, bir hissəsinə isə yarım şüşə (300 qram) şərab içməyə icazə verilib. Eyni zamanda, qrupda sadəcə su və daha sərt alkoqol içənlər də olub”.\n“Eksperiment iştirakçıları arasında ən sərt alkoqol içənlərin mədəsi yağlı qidanı daha pis həzm edib. Amma təkcə şərab mədənin daha ləng boşalmasına səbəb olub”, – məqalədə belə deyilir.\n“Əslində, mədə tək bir böyük əzələdir ki, pompa kimi, yeməyi bağırsaqlara tərəf ötürür”, – Vuppertaldakı qastroenteroloji klinikanın direktoru Kristian Prins iddia edir. “Onun sözlərinə görə, görünür, alkoqol mədəni işləməyə vadar edən sinirləri blok edir.\nHəkimin sözlərinə görə, şerri, portveyn, pilsen pivələri və proseko şərablarının bəzi növlərində mədənin selikli qışasının müəyyən hüceyrələrini turşuluq ifraz etməsinə səbəb olacaq acı maddələr var. Nəticədə, bu həzmi asanlaşdırır, amma bu effektin alkoqolla heç bir əlaqəsi yoxdur. Onun sözlərinə görə, acı maddədən söhbət gedirsə, espresso qəhvəsi də eyni təsiri göstərir”, – Berres yazır.\n“Bundan əlavə, hər kəs öz orqanizminin normasını bilməlidir. Prinsin sözlərinə görə, sağlam qadının qaraciyəri 30 qram, sağlam kişi qaraciyəri isə daha çox, 50 qram alkoqola tab gətirə bilər. 330 qram pivədə 13, 200 qram şərabda 16, 100 qram şerridə, həmçinin, 16 qram, 20 qram viskidə isə cəmi 7 qram alkoqol var”.\n“Araşdırmalardan biri isə göstərib ki, tez həzm üçün ən yaxşı vasitə, yeməkdən sonra yavaş gəzməkdir”, – Der Spiegel yazır.


inkar üçün axtarış neticesi\nAxtarış Neticesi : inkar\neçib telefonu dinləyirsiniz\nA) Gizlincə oxuyursu\ncan dilinə çevirib çap etdirir. Bu tərçümənin o illərdə Azərbaycan ədəbiyyatına müəyyən təsirini də inkar etmək olmaz. 1914-cü il sentyabrın 16-da şair, yazıçı və jurnalist Əlabbas Müznibin (1882-1938) redaktorluğu ilə ayda iki dəfə nəşr edilən ədəbi-ictimai, iqtisadi, tarixi və siyasi jurnal olan "\naratmaq uğrunda dinclik bilmeden çalışır, facieli senet yolu keçir.\nAydının ve Oqtayın mübarize, inkar ve etiraz hedefleri müxtelif olsa da, onlar talece eyni bir heyat mecrasında birleşir ve qovuşurlar. Altun ve pulun qeddar derebeyliyi, incesenet, şöhret ve servet ehtiraslarının menhus tuğyanı\ndir” (Tirmizi) Duanı tərk etmək Allaha ibadətdə təkəbbürə dalmaq, Allahın əmrləri önündə acizliyini inkar etməkdir. Allah-təala buyuur: “Rəbbiniz buyurdu: "Mənə dua edin, Mən də sizin dualarınızı qəbul edim! Mənə ibadət etməyi təkəbbürlərinə sağışdırmayanlar Cəhənnəmə zəlil olaraq girəcəklər!” (Mömi\nnəvi dəyərlərin ilkinliyi ideyası arasında əlaqə yox idi. Materializm onsuz da son nəticədə etikanı inkar etməli idi.\nFikrimizcə, bütün bunlardan iki nəticə çıxarmaq mümkündür: Əvvəla əxlaq bir prinsip kimi dindən kənarda mövcud deyildir. İkincisi əxlaq ateizmə əsaslana bilməz və ateizm əxlaq prins\nmiş olduğu kitablara inanın. Kim ALLAHı, mələklərini, kitablarını, peyğəmbərlərini və axirət gününü inkar eliyərsə şübhəsiz dərin bir çaşqınlığa düşər” (Nisa:136)\n1.TÖVHİD (ALLAHA iman) - ALLAHın birliyinə, və allahlıqd\nu ayəni təfsir etmək üçün iki rəvayətə istinad olunur. Birinci rəvayətə görə, Peyğəmbərin qüdrətini inkar etmək istəyən yəhudilər ona bir çox sual verdilər. Peyğəmbər sualların hamısına düzgün cavab verdi. Nəhayət, vəhylərin ona kim tərəfindən çatdırılmasını, elçinin Cəbrail olduğunu eşidəndə, yəhud\nran) gəldikdən sonra (dində) ayrılığa düşdülər (onlardan kimisi Peyğəmbərə iman gətirdi, kimisi onu inkar etdi, kimisi də şəkk-şübhə içində qaldı).\n5.Halbuki onlara əmr edilmişdi ki, Allaha -dini yalnız Ona xas edərək, batildən haqqa (islama) dönərək -ibadət etsinlər, namaz qılıb zəkat versinlər.\nKredite aid pirkol wekiller,


Palitra qəzetiNaxçıvanda Cəlil Məmmədquluzadənin 147-ci ildönümü qeyd edilib\nNaxçıvanda Cəlil Məmmədquluzadənin 147-ci ildönümü qeyd edilib\nTarix: 23.02.2016 | Saat: 18:58:00 | E-mail | Çapa göndər\nGörkəmli dramaturq, yazıçı və publisist Cəlil Məmmədquluzadənin anadan olmasının 147-ci ildönümü Naxçıvan şəhərində qeyd edilib. Bu münasibətlə C.Məmmədquluzadənin ev-muzeyində tədbir keçirilib.\nAZƏRTAC xəbər verir ki, tədbirdə çıxış edən Naxçıvan Muxtar Respublikasının mədəniyyət və turizm naziri Natəvan Qədimova “Molla Nəsrəddin” məktəbinin banisi, ictimai xadim, böyük vətəndaş Cəlil Məmmədquluzadənin anadan olmasından 147 il ötdüyünü bildirib. Qeyd edilib ki, bu böyük şəxsiyyət Azərbaycanın milli istiqlalı uğrunda mübarizənin ön cərgəsində durmaqla bizim müasirimiz olub və bundan sonra da olacaq. Cəlil Məmmədquluzadənin əbədiyaşar zəngin irsi dünən, bu gün və gələcək nəsillər üçün müstəqillik, Azərbaycançılıq, millilik və vətəndaşlıq nümunəsidir.\nDiqqətə çatdırılıb ki, Bakıda 1994-cü il dekabrın 18-də Cəlil Məmmədquluzadənin anadan olmasının 125 illiyi ərəfəsində ev-muzeyi açılıb. Ulu Öndərin 1998-ci il iyunun 19-da imzaladığı Sərəncama əsasən, Naxçıvan şəhərində də Cəlil Məmmədquluzadənin ev-muzeyi yaradılıb, 1999-cu il oktyabrın 13-də muzeyin açılışı olub. Böyük yazıçının vaxtilə müəllimlik etdiyi Nehrəmdə və Cəlilkənddə ədibin xatirə muzeyləri yaradılıb, Naxçıvan Muxtar Respublikası Ədəbiyyat Muzeyinə və Naxçıvan Dövlət Musiqili Dram Teatrına Cəlil Məmmədquluzadənin adı verilib.\nTədbirdə muzeyin direktoru Aytən Ələkbərova “Cəlil Məmmədquluzadənin həyatı”, Naxçıvan Dövlət Universitetinin tarix-filologiya fakültəsinin dekanı, filologiya üzrə fəlsəfə doktoru, dosent İman Cəfərli “Cəlil Məmmədquluzadə və dünya ədəbiyyatı” mövzularında çıxış ediblər.\nSonda Naxçıvan Musiqi Kolleci tələbələrinin hazırladıqları səhnəcik göstərilib və Cəlil Məmmədquluzadənin ev-muzeyinin ekspozisiyasına baxış olub.


Məşhur aktrisa uğurlu serialın sirlərini açıqladı EKSKLÜZİV » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMəşhur aktrisa uğurlu serialın sirlərini açıqladı EKSKLÜZİV\n01 Dekabr 2012, 09:36 3196\nBu dəfə Bakıya “Sübhün səfiri” filminin təqdimatında iştirak etməyə gəlib. Görkəmli dramaturq və ictimai xadim Mirzə Fətəli Axundzadənin həyat və fəaliyyətindən bəhs edən filmdə Axundzadənin həyat yoldaşını - Tubu xanım rolunu oynayır. Aktrisa Məlahət Abbasova redaksiyamızda qonaq olarkən təqdimatdan sonrakı təəssüratlarını bizimlə bölüşdü.\nSəsim inanılmaz dərəcədə gənc qaldı\n- “Sübhün səfiri” filminin təqdimatından öncə sizi səhnəyə dəvət edəndə dedilər ki, uzun illərdən sonra bu, sizin Azərbaycanda çəkildiyiniz ilk filmdir. Bu qədər uzun fasilənin səbəbi nə idi?\n- Bu səbəb Azərbaycanla bağlıdır. Buradan mənə heç dəvət gəlmədi. Bir də o zaman kritik dönəm idi. Teatrlar bağlanmışdı, kinostudiya işləmirdi, filmlər çəkilmirdi. Sonradan filmlər çəkilsə də mənə 21 ildən sonra dəvət gəldi. Bu vaxta qədər dəvət gəlmədiyi üçün mən də çəkilə bilmədim.\n- Film haqqında təəssüratınız necədir? Hər halda uzun illərdən sonra Rasim Balayevlə yenə bir araya gəlmək, üstəlik əsas rollardan birini oynamaq...\n- Açığı, mən hələ burada çalışanda Ramiz Həsənoğlu ilə həmişə çalışmaq istəmişəm. Bir gün o, mənə zəng edərək Mirzə Fətəli Axundzadənin həyatı ilə bağlı film çəkmək, onun həyat yoldaşı Tubu xanımın rolunu isə mənə həvalə etmək istədiyini dedi. Çox sevindim. Həm də Axundzadə kimi böyük bir şəxsiyyətin həyat yoldaşını oynamaq böyük fəxarət idi. Bu filmdən əvvəl Türkiyədə Atatürkün həyatı barədə çəkilən «Vida» filmində Atatürkün bacısının rolunu oynadım. Orada rolum böyük deyildi. Amma mənəvi dəyəri çox yüksək idi. Mən filmdə Tubu xanımın 55-60 yaş arasındakı dövrünü oynamalı idim. “Vida” filmində də 55 yaşda idim, amma orada mənim səhnələrim çox az idi. Həm də oradakı qrim ustaları Hollivuddan gəlmişdilər. Onların sistemləri çox fərqlidir. Ramiz müəllimə dedim ki, bu rolda məni görürsünüzsə, heç nə deyə bilmərəm. Amma içimdə çox həyəcanlı idim, qorxu hissi keçirirdim. Ssenarini mənə göndərdilər. Ətrafımdakı o yaşda qadınların danışıqlarını, yerişlərini, davranışlarını müşahidə etməyə başladım. Detalları tapmaq lazım idi. Amma səsim inanılmaz dərəcədə gənc qaldı. Çünki normalda səsim çox incədir. Filmin təqdimatından sonra hər kəsin məni təbrik etməsi, hesab edirəm ki, filmdəki rolumun uğuru ilə bağlıdır.\n- Bəs «Mahmud və Məryəm» filmi nə vaxt ekranlara çıxacaq?\n- «Mahmud və Məryəm»in çəkilişləri bitib. Bu, iki ölkə arasında birgə layihədir. Bu layihənin baş məsləhətçisi mənəm. Əsəri prodüserə də mən təklif etmişəm. «Mahmud və Məryəm» əslində türk dünyasının əsəridir. Mən həm də filmdə Qəmərbanu obrazını - Mahmudun anası rolunu oynayıram. Film gələn ilin mart ayında bütün kinoteatrlarda göstəriləcək. Ekran əsəri 9 Avropa ölkəsində nümayiş etdiriləcək. O cümlədən, Türkiyənin 300 kinoteatrında eyni zamanda nümayişi nəzərdə tutulub. Həmçinin Bakıda, bütün ərəb ölkələri və Balkan ölkələrində göstəriləcək.\nBizim teatrları tanımırlar\n- Həmişə deyirsiniz ki, “mən Azərbaycan teatrını Türkiyəyə qazandırdım”. Elçinin əsərlərini nəzərdə tutursunuz?\n- Yox, mən Türkiyə teatrına Elçin Əfəndiyevin əsəri ilə daxil olmadım. Sadəcə görürdüm ki, bizim teatrda çox əsərlər qoyulur. Repertuarda bircə dənə də Azərbaycan əsəri yox idi. Kitabxanaya getdim, bir dənə Azərbaycan əsəri tapmadım. O zaman dedim ki, mən Azərbaycan əsəri ilə başlamalıyam. Bəxtiyar Vahabzadənin «İkinci səs» əsərini tərcümə etdim, teatrın repertuarından keçirdim, səhnəyə qoydum və o tamaşanın ikinci rejissoru oldum. Bizim teatrda ilk oynanılan Azərbaycan əsəri Bəxtiyar Vahabzadənin «İkinci səs» əsəri oldu. Tamaşa çox böyük müvəffəqiyyətlə oynanıldı. Ondan sonra Elçinin 3 əsərini və Həsən Həsənovun «Brüsseldən məktublar» əsərini tərcümə etdim. Elçinin «Qatil» əsəri 156 dəfə oynanıldı və sox uğurlu oldu. «Qatil»in adını dəyişib «Ulduzlar altında cinayət» qoyduq. Əsər 3 il repertuardan düşmədi. Əgər repertuarda qalsaydı hələ də oynanılardı. Elçinin əsərlərində türk xalqının nəbzini tuta bilirik. Mənim planımda «Dədə Qorqud»la bağlı böyük bir layihə də var. Hüseyn Cavidin «İblis»i də ən böyük layihələrimdən biridir. Daha sonra Azərbaycanın çağdaş ədəbiyyatını tanıtmaq haqqında düşünürəm.\n- Bəs hazırda Türkiyədə Azərbaycan yazıçıları və onların əsərləri nə qədər tanınır? Azərbaycan teatrı ilə bağlı hansı bilgilər var?\n- İnanın ki, heç bir bilgiləri yoxdur. Ümumiyyətlə, rus kinosu və teatrı haqqında məlumatlıdırlar. Nə Azərbaycanla, nə də Orta Asiya cümhuriyyətləri ilə bağlı heç bir əsər əllərində yox idi. Təkcə Çingiz Aytmatov, Azərbaycandan isə Zeynəb Xanlarova və Rəhşid Behbudov haqqında bilirlər. Amma teatr əsərləri ilə bağlı heç bir məlumatları yoxdur. Biz tamaşalar səhnələşdiririk. Onlar səhnənin içərisində ədəbiyyatımızı öyrənirlər.\n- Türkiyədə insanlar teatra mənəvi tələbat kimi baxırlar?\n- Orada çox güclü teatrlar var. Seriallar kimi teatrlar da çox gücləndi. İlk dəfə daxil olduğum teatrla indiki teatr arasında çox fərq var. Teatrın inkişafı üçün onların direktorları da əllərindən gələni edirlər. Dünyanın ən tanınmış rejissorlarını, rəssamlarını, texniki işçilərini dəvət edirlər. Həmişə axtarışda olurlar. Bu da teatrın səviyyəsini yüksəldir. Bizim teatr hər il beynəlxalq teatr festivalları keçirir. Mən festival komitəsində 5 üzvdən biriyəm.\n- Azərbaycan teatrları da tez-tez Türkiyədə keçirilən festivallara qatılırlar. Oradan Azərbaycan teatrı necə görünür?\n- Gələndə bütün dekorları ilə bərabər gəlməlidirlər. Bu problem bizim teatrda da yaşanır. Deyirlər ki, şərti dekorasiyaları gətirin. Tamaşadakı ab-havanı saxlamaq üçün bütün dekorasiyanın gətirilməsi vacibdir. Məsələn, xaricdə festivallar düzənləyirik. Bütün teatrlar ağır dekorasiyaları yük maşınları ilə gətirirlər. Amma Azərbaycan teatrı gəlirsə, hiss edirsən ki, şərti dekorları gətirirlər. Bu da tamaşanın baxımlılığını azaldır. Ancaq aktyorlarımızın oyununa söz ola bilməz.\nYaxşı serialın sirri\n- Bəzən deyirlər ki, rejissorluq qadın sənəti deyil. Yəni aqressiya qadına yaddır.\n- Mən belə deməzdim. Mən heç də aqressiv deyiləm, həmişə gülərüzlüyəm. Tez-tez tamaşa qoymağı sevmirəm, fasilə verirəm. Bir tamaşanın təsirindən qurtulmalıyam ki, digərini səhnələşdirim. Tamaşa qurarkən mənim beynimin sıxılmaması lazımdır. Teatrda mənimlə çalışmaqdan çox məmnundurlar.\n- Siz Türkiyədə seriallara çəkilmisiniz. Yeni dəvətlər varmı?\n- Bura gəlməmişdən öncə məni gündəlik bir seriala dəvət etdilər. Amma «Mahmud və Məryəm» filmində mühüm bir rolum olduğundan, həm də filmdə baş məsləhətçi olduğum üçün heç bir yerdən iş ala bilmədim. Bilirsiniz ki, həm Azərbaycanda, həm Türkiyədə çəkilişlərimiz oldu. Mən vaxt ayıra bilməyəcəyimdən qorxduğum üçün heç bir filmi qəbul etmədim. Daha sonra qızımın oynadığı «Babam üçün» serialında rol alacaqdım, onu da qəbul etmədim. Həm oradakı, həm də buradakı çəkilişlər eyni anda başladı. Hazırda «FoxTV, ya da «Star»da çəkiləcək gündəlik bir serialda oynamaq üçün məndən cavab gözləyirlər. Eyni vaxtda “Şekspir” tamaşasında məşqlərim başlayacaq. Bizim əsas işimiz teatrdır. Biz teatrdan icazə alanda “işimizi axsatmamaq şərti ilə bizə izn verin” deyirik.\n- Türkiyədə çəkilən seriallar çox məşhurlaşıb. Bizdə çox vaxt deyirlər ki, onlar seriallara çox pul yatırırlar. Sizcə məşhurluğun sirri bundadır?\n- Türkiyə serialları 7-8 ildir ki, məşhurlaşıb. Onlar da bizim kimi başladı. Mən həyata pozitiv baxan insanam. Heç bir zaman “Oradakı tamaşalar niyə belə güclüdür”- deyə bilmərəm. Mən onların ilk dönəmlərdəki seriallarına da bələdəm. Bir neçəsində də oynamışam. Reytinq yox idi, baxılmırdı, amma çəkilirdi. Sonra kanallar arasında rəqabət başladı. Reklam payları çox yüksəldi. Bir də şəxsi prodakşınlar, zəngin insanlar bu filmlərə pul ayırdılar. Azərbaycan özünü yeni ayaqda tutmağa çalışan bir ölkədir. Burada kinoya pulu hələ dövlət ayırır. Özəl sektorlar hələ indi-indi şəbəkəyə daxil olmağa başlayıb. Ondan sonra inanın ki, hər şey çox dəyişəcək. Türkiyədəki ən möhtəşəm seriallar özəl sektorun seriallarıdır. Azərbaycanda da özəl prodüser mərkəzləri bu bazara daxil olmalıdır.\n- Deyəsən, İstanbulda prodakşın açmaq fikriniz vardı…\n- Belə bir planım var. Mənim hər iki ölkə nazirlikləri ilə bağlantıların qurulmasında böyük rolum var. “Sən niyə özün öz şirkətini orada açmırsan?” deyə çox dedilər. Bu barədə düşünürəm. Elə bilirəm, bununla iki ölkə arasında körpü yaradacağıq.\nÇətinliyim də çox oldu\n- Özünüzü Türkiyədə bir aktrisa, həm də bir rejissor kimi tanıtmaq üçün sizə nə qədər vaxt lazım oldu? Hər halda gedən kimi alınmadı.\n- Yox, gedən kimi olmadı. Bunun üçün mənə altı il lazım oldu. Mənim ən böyük şansım onda oldu ki, iki aydan sonra teatra işə götürüldüm. O teatr artıq mənim vizit kartım idi. «Sən həmişə mənimləsən»dən sonra burada birdən-birə çox populyar oldum. Bəzən birdən qazanılan populyarlıq adamı tənbəl edir. Orada sıfırdan başladım. Türkiyənin şərtləri fərqlidir. Orada qohumbazlıq, tanışlıq rol oynamır. Deyirlər ki, bacarıqlı olacaqsansa, onsuz da irəli gedəcəksən. Bu gün şəhər teatrlarında qadın rejissor tək mənəm. Çətinliyim də çox oldu. Gecələr səhərəcən ağladığım günlər oldu. Məni çox qısqanandılar: “Məlahət Abbasova Azərbaycandan gəldi, burada tamaşalar qoyur” deyirdilər. Nə qədər maneçilik törətmək istəyənlər oldu, amma hamısını aşa bildim.\n- Sizcə yaxşı aktrisa kimdir? Sevilən aktrisa kimdir? Məşhur aktrisa kimdir?\n- Mənim fikrimcə, bir insan öz işinin üstündə ciddi düşünürsə, o həm sevilən olacaq, həm də məşhur. Fərqi yoxdur, istəyir o həkim olsun, istər müəllim, istərsə də aktrisa. Məşhurluq heç bir zaman mənim məqsədim ola bilməz. Məni hər kəs sevsin deyə mübarizə də aparmıram. Amma yaxşı aktrisa olsan, onsuz da onların hamısı adamın ayağına gəlir. Yaxşı iş görəcəksənsə, yaxşı tanınacaqsan. Yoxsa madiyyatı düşünsən, “məni hər kəs tanıyır, bundan istifadə edim” desən, əlində olanları da itirə bilərsən. Məni heç kəs gecə həyatında görə bilməz. İçki içmirəm, siqaret çəkmirəm. Sadə azərbaycanlı qadın obrazını həyatımda da saxlayıram. Mən işimi düşünürəm. Səhnədə aktrisayam, evimə gəlib qapımı bağlayandan sonra isə evimin qadınıyam.\nEKSKLÜZİV"> EKSKLÜZİV"> EKSKLÜZİV"> EKSKLÜZİV">


“Nomu T18” smartfonu ratsiya rejimində işləyir\n“Nomu” şirkəti zərbəyədavamlı və sukeçirməz korpusla təchiz edilən yeni mühafizəli “T18” smartfonunu təqdim edib. Qurğu, həmçinin bir sıra unikal xüsusiyyətlərə malikdir. Onlar arasında qurğudan ratsiya kimi istifadəyə imkan verən qoşulan antena və vacib məqamların çəkilişi üçün kənar kamera qeyd olunur.\n“ICTnews” Elektron Xəbər Xidməti “4PDA” resursuna istinadən yazır ki, “IP68” standartı üzrə suyadavamlı və tozkeçirməz olan “T18” smartfonu “MIL-STD-810G” hərbi möhkəmlilik standartına uyğun hazırlanıb. Arxa tərəfdə qurğunu kəmərə asmağa imkan verən iki sıxac yerləşir. Həmçinin sıxacı kəmərə bərkitmək olar.\nMəlumata görə, xüsusi antena qoşulan zaman smartfon 144-148 MHs və 430-440 MHs diapazonlarında işləyən ratsiyaya çevrilir. Əhatə radiusu təxminən 5 km təşkil edir və onunla dəstəklənən diapazonda digər ratsiyalarla əlaqə yaratmaq mümkündür.\n“Nomu T18” smartfonunun daha bir qeyri-adi xüsusiyyəti kənar kameradır. O, arxa tərəfdə xüsusi çıxışa uzun naqillə qoşulur. Kamerada geyimə, çantaya bərkidilmə üçün sıxac var. Naqildə isə video və foto çəkilişlərinə başlamaq üçün pult quraşdırılıb. Yeganə çatışmazlıq kameranın yalnız 1280х720 piksel təsvir ölçüsündə çəkilişlər aparmasındadır.\nSmartfonun texniki xüsusiyyətləri bunlardır: “Corning Gorilla Glass 3” qoruyucu şüşəsinə malik 4,7 düym diaqonallı “HD” ekran, 1,5 QHs takt tezlikli dördnüvəli “MediaTek MT6737T” prosessoru, 3 giqabayt operativ yaddaş, 32 giqabayt quraşdırılmış yaddaş, 8 meqapikselli əsas kamera, 2 meqapikselli ön kamera, 5 200 milliamper/saat tutumlu akkumulyator, SİM kart üçün 2 çıxış, “4G LTE” şəbəkəsinin dəstəklənməsi, yan tərəfdə barmaq izi skaneri, “IP68” standartı üzrə suyadavamlılıq, “MIL-STD-810G” hərbi möhkəmlilik standartına uyğunluq, “Android 7.0 Nougat” əməliyyat sistemi, eləcə də “NFC” funksiyası, SOS düyməsi, ratsiya rejimində işləmə, kənar kamera.


Türkiyede Magistr Tehsili | Bizimlə Daha Əlçatandır ✔\nTürkiyede magistr tehsili son dövrlər azərbaycanlı tələbələr arasında geniş yayılmışdır. Bakalavr təhsilini bitirdikdən sonra universitetdən asılı olaraq ya sadəcə bakalavr diplomu və ya ALES imtahan nəticəsi ilə magistr oxumaq mümkündür. Bakalavr müddətində ortalama balınız çox olması sizin üçün üstünlükdür.\nTürkiyede magistr tehsili almaq istəyən tələbələrə Xaricdə Təhsil Şirkəti olaraq bütün dəstəyi göstəririk.\nTürkiyede magistr tehsili almaq barəsində düşünənlərin seçimi məhz Xaricdetehsil.biz saytıdır. Saytımızda sadəcə Türkiyədə deyil, Almaniyada, Amerikada, Polşada, İtaliyada, İngiltərədə, Kanadada və daha bir çox fərqli ölkədə təhsil barəsində ətraflı məlumat mövcuddur.\nTürkiyədə mövcud olan 209 universitetin 131-i dövlət universiteti olduğundan, bir çox tələbələr Türkiyede magistr tehsili almaq barəsində düşünürlər.\nBurada bir çox ixtisaslar üzrə magistr təhsili ala bilərsiniz.Həmçinin magistr təhsilini bitirdikdən sonra bir çox xarici şirkətlərdə çalışaraq olduqca zəngin praktikaya sahib ola bilərsiniz.\nMagistr təhsilinizi həm türk, həm də ingilis dilində ala bilərsiniz.\nHabiba Babayeva 22 Avqust 2020 10:41 22 Avqust 2020 10:41 2\nSalam Turkiyede magistr ucun hansi senedler teleb olunur?\nƏsas sənədlər diplom, transcript, xarici passport


“Azəriqaz”dan əhaliyə 10 manat məbləğində əlavə qaz limiti ayrılması barədə AÇIQLAMA – Yenicag.Az\nAna Səhifə Cəmiyyət “Azəriqaz”dan əhaliyə 10 manat məbləğində əlavə qaz limiti ayrılması barədə AÇIQLAMA\n“Azəriqaz”dan əhaliyə 10 manat məbləğində əlavə qaz limiti ayrılması barədə AÇIQLAMA\nYeni Çağ Media Qrupu – Aprel 26, 2020 - 12:00\nDünən gecə saatlarından smart-kartlara ödəniş terminallarında əlavə 10 manat vəsaitin hədiyyə edilməsi ilə bağlı insanların kütləvi aldadılması halları aşkarlanıb.\nYenicag.az xəbər verir ki, bunu APA-ya açıqlamasında “Azəriqaz” İstehsalat Birliyinin İctimaiyyətlə əlaqələr şöbəsinin müdiri Ceyhun Səfərov bildirib.\nC. Səfərov deyib ki, sosial şəbəkələrdə bəzi insanlar yanlış məlumatlar paylaşıb, səs yazıları, elanlar verilib: “Azəriqaz” İstehsalat Birliyi olaraq bəyan edirik ki, belə məlumatlara aldanmayın və aşağıdakı şərhimizə diqqətlə yanaşın. Ümumiyyətlə smart-kartın bərpası deyilən bir xidmət mövcuddur. Yəni sosial şəbəkələrdə bu barədə yayılan video materialda da həmin proses tam düzgün izah olunur. Smart-kart necə bərpa olunursa, ondan danışılır. Abonent məsələn, 10 manat vəsait yükləyib. Bu zaman kartı terminaldan tez götürərkən və ya həmin anda internet ötürücülərdə problem yaranarsa, vəsait karta yüklənməyə bilər. Amma ödəniş ödəmə qəbzində əksini tapır. Bir anda abonent vəsaitin yükləndiyini başa düşür və gəlib kartdakı məbləği sayğaca yükləyəndə, sıfır göstəricisi göstərir. Bu halda məsləhət görülür ki, smart-kart təkrar aparılmalıdır ödəniş terminalına və menyuda “Smart-kartın bərpası” seçilməklə əvvəlki məbləğ yenidən yüklənilməlidir. Yəni proses bu qədər sadədir. Lakin kimlərsə bunu tamam başqa məqsədlərə yönəldib. Dünən gecə saatlarından etibarən belə bir ajiotaj yaradılıb ki, ödəniş terminallarında “Smart-kartın bərpası” düyməsini klikləməklə kartlara əlavə 10 manat da yükləmək mümkündür. Bəziləri bunu “Azəriqaz” İB-nin vətəndaşlara “hədiyyəsi” kimi də qələmə verib. Birliyin sosial şəbəkələrdə apardığı monitorinq zamanı da müşahidə edilib ki, bəzi marketlərdəki ödəmə terminalları qarşısında gecə saatlarında hətta növbələr də yaranıb. Bildirmək istərdik ki, bu yanlış əməliyyat abonentlərin smart-kartlarında ciddi qüsur yarada bilər. Çünki hər ödəmə bir vahid kod üzərində icra olunur və təkrarsızdır. Yəni kartı ödəmə terminalına zərurət olmadığı halda daxil edib “Smart-kartın bərpası” düyməsini klikləyib əməliyyatı həyata keçirmək, yalnız həmin kartın sıradan çıxmasına gətirib çıxara bilər. Belə olan halda kartda yaranan qüsurlara görə yeni məbləğ yükləniləndə problemlər yaranacaq və bundan başqa abonentlər kartlarının əvvəlki qaydada işləkliyini təmin etmək üçün “ASAN xidmət”, “ASAN Kommunal” və Birliyin xidmət sahələrinə üz tutmalı olacaqlar. Bu zaman onların həm vaxt itkisi ilə üzləşməsi, həm də müəyyən müddətə qazsız qalması qaçılmazdır”.\n“Azəriqaz” İB diqqətə çatdırır ki, belə çağırışlardan çəkinəsiniz: “Hər hansı yanlış məlumat sizin qazdan normal şəkildə istifadənizi əngəlləyə, eyni zamanda istifadənizdə olan qurğuların sıradan çıxmasına gətirib çıxara bilər. Düzgün, dürüst məlumatları yalnız “Azəriqaz” İstehsalat Birliyinin 104/185 Çağrı Mərkəzi, (+994 70) 3 104 104 “Whatsapp” nömrəsinə, eləcə də sosial şəbəkələrdəki ünvanlarımıza suallar göndərməklə əldə edə bilərsiniz. Bir daha xatırladırıq ki, qaz istifadəçisi olan abonentlər üçün Azərbaycan Dövlətinin bir əsas güzəşti var, o da illik 2200 kubmetr həcmində qazdan hər kubmetrə görə 10 qəpikdən istifadə ilə bağlıdır. “Azəriqaz” İstehsalat Birliyi bu məsələdə hüquq-mühafizə orqanlarının köməklik göstərməsini istəyir. Çünki sosial şəbəkələrdə belə dələduz əməllərlə məşğul olanlar 2 milyon 300 minə yaxın abonenti olan bir təşkilatın işini bir anda iflic vəziyyətinə sala bilər”.


Unuttumsanma.com-dən edəcəyiniz alışlardan SuretKargo sizə pulunuzun bir hissəsini geri qaytarır.\nSuretKargo-dan keçərək Unuttumsanma internet mağazasından alışınızı edin. Xərclədiyiniz pulun bir hissəsini SuretKargo sizə geri qaytaracaq və alışınıza daha az xərcləmiş olacaqsınız.\nHəmçinin SuretKargo sizə Unuttumsanma bayram endirimlərində ən yeni 2021 endirim kupon və promosyon kodları təqdim edir.\nSuretKargo hesabınızdakı sifariş nömrələri ilə mağazada göstərilmiş sifariş nömrələri üst-üstə düşməyə bilər. Əgər Unuttumsanma mağazasından sifarişlərinizdə cashback hesablanmazsa bizim müşteri hizmetlerimizlə iletişime keçin.


7 şey, 7 şey olmadan məsxərə olunasıdır » Qadınla.Com - Qadınlar Birİncidir!\nTarix: 25-02-2020, 22:00\n7. O kəs ki, ölümü yada salar, ancaq özünü onun üçün hazırlamaz".\nOlumden qorxum yoxdu,amma 6ci mene aiddi. Her zaman Allahimi xatirlayiram dilimde shukurlerle ,dualarla gezirem,amma namaz qilmiram. InshAllah Allahim nesib eder bir gun\n25 fevral 2020 22:58


“Youtube” istənilən istifadəçi hesabını bağlaya bilər – Yenicag.Az\nAna Səhifə Texnologiya “Youtube” istənilən istifadəçi hesabını bağlaya bilər\nYeni Çağ Media Qrupu – Noyabr 13, 2019 - 09:00\nBu ilin yay fəslində bir sıra sərt qaydaların qüvvəyə minməsindən sonra “Youtube” videoservisdən istifadə siyasətini yeniləyib.\nYenicag.az xəbər verir ki, beləliklə gələn aydan başlayaraq videoservisdə yeni qaydalar qüvvəyə minəcək. Həmin qaydalara əsasən çox bəsit bir səbəbə görə istənilən istifadəçinin bu videoservisdəki istifadəçi hesabı bağlana bilər.\nQüvvəyə minəcək əsas qayda ondan ibarətdir ki, “Youtube” servisi “kommersiya məsələsi üzrə məqsədə uyğun olmayan” istifadəçi hesablarını bağlayacaq.\nNəzəri cəhətdən bu qayda ilə reklamlar vasitəsilə gəlir əldə etməyən istifadəçi hesablarının “Youtube”da bağlanması imkanını verir. Bura həmçinin kommersiya məqsədli elanların və bannerlərin bloklayıcılarından istifadə edən istifadəçi hesabları da daxildirlər.\nMaraqlısı ondadır ki, hal hazırda olan istifadəçi razılaşması şərtlərində həmin bölmə yoxdur. Bu yeni qayda 10 dekabr tarixindən qüvvəyə minəcək.\n“YouTube”, hesab, profil,


“AzFinance İnvestisiya Şirkəti”nin sahibi dəyişdi » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\n“AzFinance İnvestisiya Şirkəti” QSC-nin səhmdarı dəyişib.\nİndex.az xəbər verir ki, İnvestisiya şirkətinin səhmləri 100% Abid Mamedova məxsusdur.\nHalbuki, buna qədər “AzFinance İnvestisiya Şirkəti” QSC-nin səhmləri 100% Dubayda (BƏƏ) qeydiyyatdan keçmiş “G Capital Middle East Ltd.” şirkətinə məxsus idi.\nQeyd edək ki, AzFinance İnvestisiya Şirkətinin Səhmdarlarının ümumi yığıncağının 14 noyabr 2019-cu il qərarına əsasən Abid Mamedov AzFinance İnvestisiya Şirkətinin Müşahidə Şurasının Sədri təyin edilib.


Türkiyə Ukraynadan taxıl daşıyır? – İlk gəmi Mariupol limanından çıxıb |\nAna Səhifə/iqtisadiyyat/Türkiyə Ukraynadan taxıl daşıyır? – İlk gəmi Mariupol limanından çıxıb\nTürkiyə Ukraynadan taxıl daşıyır? – İlk gəmi Mariupol limanından çıxıb\nMoskvada Qara dənizdə açılması planlaşdırılan taxıl dəhlizi ilə bağlı ilk görüş keçirilib. Görüşdən sonra türk gəmisi ilk xarici gəmi olaraq Mariupol limanından ayrılıb.\nTürkiyə, Ukrayna və Rusiya arasında qurulan “qırmızı xətt” diplomatiyası çərçivəsində dünən Rusiyaya səfər edən Türkiyə Milli Müdafiə Nazirliyinin hərbi heyəti ərzaq böhranının həlli, Ukrayna limanlarında gözləyən taxılla yüklənmiş ticarət gəmilərinin boşaldılması və Ukraynaya məxsus təyyarələrin təhlükəsiz daşınması kimi məsələləri müzakirə edib.\nPaytaxt Moskvada “qırmızı xətt” diplomatiyası çərçivəsində təyin olunmuş türk və rus generallarının başçılıq etdiyi hərbi nümayəndə heyətlərinin görüşü “konstruktiv” hesab edilib.\nUkrayna limanlarından taxıl yüklü ticarət gəmilərinin boşaldılmasının müzakirə edildiyi görüşdə problemin həlli üçün Türkiyə, Rusiya, Ukrayna və Birləşmiş Millətlər Təşkilatı (BMT) arasında danışıqların aparılması üçün razılıq əldə olunub.\nBu kontekstdə Ukrayna və BMT tərəfi ilə görüşlərin ardınca yaxın həftələrdə Türkiyədə “dördlük” şəklində görüş gözlənilir.\nQeyd edək ki, Türkiyənin “Azov Concord” quru yük gəmisi Ukraynanın Mariupol limanını tərk edən ilk xarici gəmi olub.\n“24 saat “Türkiyə Ukraynadan taxıl daşıyır? – İlk gəmi Mariupol limanından çıxıb” başlıqlı yazını “Pressklub”a istinadən dərc edib\nGözdən qaçırmayın: “Neftin qiyməti daha 40 faiz bahalaşa bilər…”


Ermənistanla faşist Almaniyasının oxşarlıqları nədir? VİDEO - İki sahil\n08 mart 2021 13:04 Bütün xəbərlər Haqqımızda Əlaqə\n2005-2008-ci illərdə Ermənistanın Milli Kino Mərkəzi tərəfindən hazırlanmış “Evə gedən yol” cizgi filmi Ermənistanın dövlət televiziya kanalında göstərilib.\n“İki sahil” bildirir ki, filmdə 2050-ci ildə Ermənistan ərazisinin Gürcüstan, İran, Türkiyə və Azərbaycan torpaqları hesabına necə genişləndiyindən və bir qrup məktəblinin “düşməndən azad olunmuş” həmin ərazilərə səyahətindən bəhs edilib. Bu film vasitəsilə həm Ermənistan daxilində, həm erməni diasporunda ermənilərə uşaqlıqdan qonşu xalqlar qarşı nifrət və işğalçı ruhunda böyüdürlər. Uşaqlara “Böyük Ermənistan” xülyası təlqin edilir.\n23 iyul 2011-ci ildə Ermənistanın 3-cü prezidenti Serj Sarkisyan tələbələrlə görüşü zamanı tələbələrdən birinin Türkiyənin ərazilərini nəzərdə tutaraq "Qərbdəki torpaqlar bizə geri dönəcəkmi?"- sualına cavab olaraq Sarkisyan deyib:\n"Bu sizdən və sizin nəsildən asılıdır. Bizim nəsil üzərinə düşən vəzifəni yerinə yetirdi. Qarabağı düşməndən aldıq. Hər nəslin özünün yerinə yetirilməli olduğu öhdəlikləri var". Bununla, Sarkisyan Gürcüstanın, Türkiyənin və Azərbaycanın digər ərazilərinin işğal edilməsi öhdəliyinin gənc nəslin üzərinə düşdüyünü bildirir.\nHitler də “Böyük Alman Reyxi” yaratmaq istəyirdi. İrqçilik Ermənistanın 2-ci prezidenti Robert Koçaryan Rusiya Xarici İşlər Nazirliyinin Diplomatik Akademiyasında 16 yanvar 2003-cü il tarixində etdiyi çıxışında “ermənilərlə azərbaycanlıların genetic baxımdan uyğunsuz” olduğunu bildirmişdi. Koçaryan belə bir çıxış etdiyini Avropa Şurasının Parlament Assambleyasında da təsdiq etmişdi. Robert Koçaryanın ixtisasca həkim olan arvadı Bella Koçaryan Ermənistanda Qan köçürülməsi mərkəzinin açılışında demişdi: “ermənilərə yalnız erməni qanı vurulmalıdır. Erməni qanı spesifik genetik struktura malikdir.” Mərkəzin rəhbəri də ermənilərin adətən xaricilərlə ailə qurmadığına görə erməni qanının təmiz qaldığını bildirmişdi. Faşist Almaniyasında “Qan və Torpaq” (Blut und Boden) şüarını xatırladır. Qan “təmiz Ariya irqi”nə istinad edir. Bu Faşist Almaniyasındakı Nüremberq qanunlarını xatırladır. Bu qanunlar almanların “təmizliyini” qorumaq üçün “ari irqinə” məxsus olmayan şəxslərlə evlənmələrinin qadağan edirdi. Ermənistanın faşist siyasəti nəticəsində azərbaycanlı, kürd və digər millətlər qovulmuşdu. Ermənistan hazırda mono-etnik ölkədir.\nSoyqırımı törədilməsi - 1992-ci il fevralın 26-da Xocalı soyqırımında iştirak etmiş Ermənistanın 3-cü prezidenti Serj Sarkisyan britaniyalı jurnalist Tomas De Vaala verdiyi müsahibəsində fəxrlə bildirib: “Xocalıdan əvvəl azərbaycanlılar fikirləşirdilər ki, ermənilər mülki əhaliyə qarşı əl qaldıra bilməz. Biz bu stereotipi qıra bildik”. Öldürülənlər arasında 63 uşaq, 106 qadın, 70 qoca olduğunu nəzərə alsaq, bunu fəxrlə yalnız faşist təfəkkürlü insan deyə bilərdi. Ermənistanın hazırkı prezidenti Armen Sarkisyan da Erməni diasporu ilə görüşdə ermənilərin Allah tərəfindən seçilmiş bir millət olduğunu bildirmişdi. Hitler Almaniyasında da almanların seçilmiş Ari irqə məxsus olduqları barədə təbliğat aparılırdı.


Azərbaycan özünü yeni müharibəyə hazırlayır » İnter Press\nDərc edilib: 24 noyabr 2016 [09:22]\nTürkiyə-Rusiya münasibətlərini böhrana salmış “Su 24" insidentindən bu gün bir il ötür. İnsident iki regional superdövlətin qarşılıqlı əlaqələrində təxminən 8 ay kritik vəziyyət yaratsa da, - kritik vəziyyətin qoyduğu neqativ izlər hələ tam silinməyib - yaxşı ki, yekun etibarilə barışla bitdi. Çünki Ankara və Moskvanın bir-birinə ehtiyacı var idi. Bu qarşılıqlı ehtiyac yenə yerində qalır və regiondakı dramatik proseslərlə bağlı hələ bir az da artmış kimidir.\nO vaxt erməni qaynaqlarının da narahatlıqla qeyd etdiyi kimi, bu, faktiki şəkildə türkiyəli generalların Azərbaycan ordusunda xidmətə götürülməsi (hərbi müşavir, məsləhətçi, təlimatçı və s. qismində) demək idi. Doğrudur, Müdafiə Nazirliyi məsələyə fərqli şərh verdi - bu da anlaşılan idi əslində, hər necə olmasa, onsuz da Türkiyəyə qəzəbli olan Putini daha da qıcıqlandırmaq olmazdı.\nNəhayət, işğalçı erməni hərbi qüvvələrinin acınacaqlı məğlubiyyəti və 2000 hektar ərazimizin geri alınması ilə bitən aprel döyüşləri də məhz Türkiyə və Rusiya arasında kritik münasibətlər dönəminə təsadüf elədi. O zaman Rusiya KİV-lərinin əksəriyyəti forpost Ermənistana hərbi şapalaq effekti verən bu toqquşmanın arxasında məhz Türkiyənin dayandığını iddia eləməkdən yorulmurdu...\n“Dağlıq Qarabağın ”müstəqilliyini" istəyən Ermənistanın özü artıq müstəqilliyini itirib. Azərbaycan silahlanmaya hər il milyardlarla dollar xərcləmək məcburiyyətindədir. Bunun da səbəbi torpaqlarımızın işğal altında olmasıdır. Faktiki, Azərbaycan özünü gələcək hərbi toqquşmaya hazırlayır. Çünki indiki şərtlər daxilində konfliktin sülh yolu ilə həlli mümkün deyil" - təhlilçi qeyd edib.\nSiyasi şərhçiyə görə, danışıqlarda hazırkı susqun gedişat torpaqları geri almaq üçün mütləq ordudan istifadəyə dair inam formalaşdırır: “Apreldəki döyüşlər buna nümunədir. Demək, Ermənistan daha böyük əraziləri itirməklə başqa reallıqla da barışa bilər. Qarşı tərəf Azərbaycan ordusunun daha böyük gücünü görməyənə qədər işğaldakı torpaqları geri qaytarmayacaq. Rusiyanın Ermənistana verdiyi İsgəndər raketləri hələ də müzakirə predmetidir. Moskva Ermənistanla müqayisədə hərbi balansın Azərbaycanın xeyrinə pozulmasını istəmir, ona görə də ”İsgəndər"ləri Ermənistanda yerləşdirdi".\nAnalitikə görə, rəsmi Bakı isə hərbi balansı yenidən öz xeyrinə dəyişməyə çalışır: “Pakistan, İsrail, Türkiyə və Ukraynadan alınacaq modern silahlar hərbi baxımdan yenidən Azərbaycanın Ermənistan üzərində üstünlüyünü əyani nümayiş etdirəcək. Hərbi balansın yenidən Azərbaycanın xeyrinə dəyişəcəyi vaxt uzaqda deyil. Ermənistan bu yarışda Azərbaycanla ayaqlaşa bilmir. Sərkisyanın bu yaxınlarda Ermənistanın silah almağa pulunun olmamasını açıqlaması onun ən böyük etirafı idi. Belə olan h alda isə Ermənistanın daha çox Rusiyaya sığınması onun müstəqlliyini məhdudlaşdırır”.\nƏlavə edək ki, bu da o anlama gəlir ki, qarşıdakı yeni dönəmdə Azərbaycan Dağlıq Qarabağı geri almaq üçün heç vaxt olmadığı qədər ən əvvəl Moskva ilə anlaşmalı olacaq - Ankara ilə münasibətləri xeyli istiləşən Moskva ilə.\nBəlkə də bu, Rusiyanın yeni bir hiyləgər taktikasıdır ki, Ermənistanı özündən daha çox asılı eləməklə, İrəvanın Qarabağ məsələsinə təsirini sıfıra endirməklə sonradan Bakı və Ankara ilə istədiyi şəkildə Qarabağ bazarlığı yapa bilsin? Axı, hər necə olmasa, Kreml Azərbaycan və Türkiyə ilə münasibətlərə də böyük önəm verir. Qarabağ ixtilafı isə bu önəmi zədələyir... ( musavat.com )


ABC telekanalı xəbər verir ki, Amerikanın Florida ştatının sakinləri Ket və Xarlan Bernardlar, uşaqlarının onlara ev işlərində kömək etməmələri ilə bağlı tətil elan etmişlər\nValideynlər evlərinin qarşısında çadır və bir neçə transparant quraşdırmışlar: «Valideynlər tətil edir» və «Hörmətə və bircə iştiraka nail olmaq istəyirik».\nBernardlar indi onlar ağıllanmayınca yemək hazırlamaq, uşaqlardan sonra evi yığışdırmaq və onları bir yana aparmaqdan imtina edirlər. Tətil elan edən 45 yaşlı ananın sözlərinə görə, o, öz əri ilə, uşaqları evdə vəzifələrini yerinə yetirməyə öyrətmək üçün hər şeyi sınaqdan keçirmişdir.


Bəyaz Nefrotea | Fitostore.az\nAna səhifə / Çaylar / Bəyaz Nefrotea\nBöyrəkdaşı və sidik kisəsi daşları (oksalat və fosfat) xəstəliklərində litolitik, sidikqovuçu, spazmolitik, ağrıkəsici, iltihab əleyhinə, antiseptik təsir göstərir.\nBəyaz Nefrotea quantity\nTərkibi: adi boyaqotunun kökü, çöl qatırquyruğunun otu, dərman gülümbaharının çiçəyi, tozağacının yarpağı, istiotlu nanənin yarpağı.\nBƏYAZ NEFROTEA çayı tərkibində olan unikal bitkilər sayəsində böyrəkdaşı və sidik kisəsi daşları (oksalat və fosfat) xəstəliklərində litolitik, sidikqovuçu, spazmolitik, ağrıkəsici, iltihab əleyhinə, antiseptik təsir göstərir.\nBoyaqotu kökü – böyrək və sidik kisəsində olan daşları yumşaldaraq parçalayır, spazmolitik, diuretik kimi təsir göstərir. Bunlardan əlavə boyaqotu kökü böyrək ləyənləri və sidik axarlarının tonusunu azaldaraq əzələlərinin peristaltik yığılmalarını gücləndirir, bununla da böyrək daşlarının sidikçıxarıcı yollarda hərəkətini təmin etmiş olur.\nQatırquyruğunun otu – böyrəklərin fəaliyyətini tənzimləyir, böyrəklərdə və sidik kisəsində yığılan duz kristalları və daşları parçalayır, sidikqovucudur. Böyrək və sidik yolları iltihabı zamanı, prostat vəzinin böyüməsi və iltihabı zamanı effektli təsir göstərir.\nGülümbahar çiçəyi – xərçəng xəstəliyinə qarşı, iltihab əleyhinə, yarasağaldıcı və antiseptik təsir göstərir. Gülümbahar çiçəyi uşaqlıq boynu eroziyasında, mioma xəstəliyinin müalicəsində effektli təsir göstərir.\nTozağacının yarpağı – nefroz və nefritlərdə çox faydalıdır, sidikqovucu kimi, iltihab əleyhinə təsir göstərir, ödemi aradan qaldırır.\nİstiotlu nanənin yarpağı- antiseptik, iltihab əleyhinə, spazmolitik, ağrıkəsici, sakitləşdirici təsir göstərir.\nBöyrək və sidik kisəsində duz və daşlar olduqda\nProstat vəzinin adenoması zamanı\nUroloji əməliyyatdan sonra\nİstifadə qaydası və dozası: 2 filtr-paket (3 q) üzərinə 200 ml (1stəkan) qaynar su əlavə olunur, qaynayan su hamamında 20 dəqiqə dəmlənir, otaq temperaturunda soyudulur, filtr-paket sıxılır. Gündə 3 dəfə yemək arası 1 stəkan daxilə qəbul edilir. Qəbul müddəti 20-30 gündür. Vacib olduğu təqdirdə 4-6 həftədən sonra qəbulu davam etdirmək olar.\nÖlçüsü və qiyməti:25 filtr-paket-3.2 AZN


Əmək haqqı 02.04.2014\n2014-cü ilin yanvar ayında əvvəlki ilin müvafiq dövrü ilə müqayisədə işçilərin orta aylıq nominal əmək haqqının səviyyəsi 5,4 faiz artaraq 591,6 manat olmuşdur.\nSənayenin inkişafı haqqında 05.03.2014\n2014-cü ilin yanvar ayında sənayedə istehsal olunmuş malların və göstərilmiş xidmətlərin həcmi 2,4 milyard manat təşkil etmişdir.\nTikintinin əsas göstəriciləri 05.03.2014\nBakı şəhərində Sağlamlıq Mərkəzi istifadəyə verilmişdir. 2014-cü ilin yanvar ayında şəhərin iqtisadi və sosial sahələrinin inkişafı üçün bütün maliyyə mənbələrindən əsas kapitala 438,7 milyon manat vəsait yönəldilmiş, onun 47,8 faizi tikinti-quraşdırma işlərinin yerinə yetirilməsinə sərf edilmişdir.\nƏmtəə bazarı haqqında 05.03.2014\n2014-cü ilin yanvar ayında pərakəndə ticarət dövriyyəsinin həcmi 2013-cü ilin eyni ayı ilə müqayisədə 6,3 faiz artaraq 866,3 milyon manat olmuşdur. İstehlak mallarının 368,2 milyon manatını qida məhsulları, içkilər və tütün məmulatları, 498,1 milyon manatını qeyri-ərzaq malları təşkil etmişdır.\nPullu xidmətlər haqqında 05.03.2014\n2014-cü ilin yanvar ayında əhaliyə göstərilən pullu xidmətlərin həcmi ötən ilin müvafiq dövrünün səviyyəsini 22,2 faiz artaraq 353,8 milyon manat olmuşdur.\n1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 [-73-] 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115


Partiya Zəfər qurultayı birliyimiz və gücümüzün təcəssümü oldu-\nPrezident İlham Əliyev Azərbaycan həqiqətlərinin təbliğatı üçün xaricdəki diasporumuzun yeni yol xəritəsini müəyyənləşdirdi\n"Biz bu gün azad Qarabağda, azad Şuşada Dünya Azərbaycanlılarının Qurultayını keçiririk. Bu qurultayın adı Zəfər qurultayıdır və bu, təbiidir. Çünki tarixi Zəfərdən sonra ilk dəfədir ki, dünya azərbaycanlıları toplaşır, qurultay keçirir və ümumiyyətlə, Zəfər adı xalqımıza çox yaraşır".\nDünya Azərbaycanlılarının V Qurultayında Azərbaycan həqiqətləri, Vətən müharibəsindəki şanlı Zəfər və postmüharibə dövrünün reallıqlarını dəyərləndirən Prezident İlham Əliyev eyni zamanda müxtəlif ölkələrdə yaşayan azərbaycanlıların bundan sonrakı fəaliyyətləri üçün yol xəritəsi müəyyənləşdirib.\nZəfər qurultayı torpaqlarımızın işğaldan azad olunmasından sonra dünya azərbaycanlılarını bir araya toplayan ilk möhtəşəm toplantı oldu. Siyasətçilər də hesab edirlər ki, Prezidentin verdiyi tapşırıqların, tövsiyələrin yerinə yetirilməsi Azərbaycanı getdikcə qüdrətləndirəcək və dünyada nüfzunu daha da artıracaq.\n"Birliyimiz daha da güclənməlidir"\nMili Məclisin Beynəlxalq münasibətlər və parlamentlərarası əlaqələr komitəsinin deputatı, Azərbaycan Demokratik İslahatlar Partiyasının sədri Asim Mollazadə qəzetimizə açıqlamasında bildirib ki, Şuşada keçirilən Dünya Azərbaycanlılarının V Zəfər Qurultayında çıxış edən Prezident İlham Əliyev Azərbaycan xalqının birliyindən, yaşadığı yerdən asılı olmayaraq, hər bir azərbaycanlının bu zəfərlə fəxr etdiyindən söz açdı və xalq bir daha möhtəşəm birliyini dünyaya nümayiş etdirdi.\nDeputat qeyd edib ki, uzun illər ərzində münaqişənin həlli ilə bağlı beynəlxalq təşkilatlar heç bir həll yolları tapmadıqları halda, Azərbaycan öz iradəsini nümayiş etdirərək torpaqlarını işğaldan azad edib: "Mədəniyyət, dil hər bir azərbaycanlını birləşdirən əsas amildir. Məhz bu dəyərlər üzərində hər bir azərbaycanlı yaşadığı ölkədə sosial, siyasi həyatda fəal rol oynayaraq Azərbaycan dövlətinin müdafiəsinə qalxa bilər. Azərbaycan həqiqətlərinin dünyaya çatdırılması, təbliği istiqamətində çox işlər görülməlidir. Biz döyüş meydanında qalib gəldik, lakin Azərbaycana qarşı təxribatlar davam edir. Bunun üçün birliyimiz daha da güclənməlidir. Azərbaycan qarşıda duran bütün problemləri xalqın birliyi, dünya azərbaycanlılarının iradəsi ilə həll edəcək, çünki bunun üçün yetərincə gücümüz var".\nDeputat vurğulayıb ki, iki gün davam edən qurultayın sonunda çox mühüm sənədlər qəbul edilib. Bütün bunlar reallaşacağı təqdirdə gələcəkdə hər kəs Azərbaycanın çox böyük uğurlarına şahidlik etmiş olacaq.....


Yəhudi idarəçiliyi istefa masasına otuzdurulur\n13.06.2011 | 11:27\nBəli, SSRİ-nin dağılması ilə bu “təmir” başladı və 2003-cü ildən daha sürətli bir məcraya yönəldi. Dünya sanki bir anın içində dəyişdi, yaxşı hallar da oldu, faciəvi, qorxulu və dəhşətli dönəmlər də. Amma anlayanlar bildi ki, bu “təmir” mütləq olmalıdır – müvəqqəti olaraq “sökülmüş oboylar”, “oyulmuş divarlar”, “qopardılmış döşəmələr”, “deşilmiş tavanlar” olsa da, daimi yaşadığımız evləri müəyyən zaman bucağında tərk etsək də. Axı “təmir” vaxtı gözəlləşmədən əvvəl toz-torpaq, iy-qoxu və şəraitsizlik mütləq baş verir. Təəssüf ki, bunu az adam anladı. Elə buna görə də dünya xəritəsini bəzəyən əksər ölkələrdə dözümsüzlük ucbatından yanlışlıqlar baş qaldırdı, ilahi qaydalar pozuldu. Nəticədə Göylər də Yerə bəlalar göndərdi: müharibələr, xəstəliklər, kataklizmlər, zəlzələ və daşqınlar, iqtisadi böhranlar...\nBu prosesdə dünya hakimiyyəti də dəyişməkdədir. Əsrlər boyu dünyamızı çalxalayan və iblisanə bir idarəetmə quran yəhudi hökmranlığı istefa masasına otuzdurulmaqdadır. İstəsələr də, istəməsələr də bu, baş verir. 2003-cü ildə onlar bəzi taktikalarla bu prosesi əngəlləsələr də, 2011 başlayar-başlamaz bunun bədəlini daha sürətlə ödəməkdədirlər. ABŞ sionistlərlə şərik olmaqdan, diktə altında çalışmaqdan yoruldu və qısa zamanda üz döndərdi. Amma bunun önəmli rol oynamadığını görüb onların maliyyə və siyasi dayaqlarını da sarsıtmağa başladı. İqtisadi böhranla kifayətlənməyən antisionistlər növbəti həmləni şimali Afrikaya yönəltdilər. Ərəb diktatorlarını bir-bir, özü də ən müxtəlif forma və biçimlərdə zərərsizləşdirməyə başlayıblar. Təsəvvür edirsinizmi, ərəb dünyası demokratikləşəndən sonra sionist rejimi nələr gözləyir? Üstəlik, Barak Obama İsraildən 1967-ci il sərhədlərinə qayıtmağı bir neçə dəfə tələb edib. Belə olan təqdirdə isə müqəddəs Qüds İslam dünyasına, ədalətli əllərə qayıtmış olur. Qüds də elə bir mübarək və qüdrətli nöqtədir ki, kimdə olsa, dünya sükanı da onun əlində olmuş sayılır. O məkana ən çox iddialılar isə türklərdir, çünki Qüds qeyri-israillilərdən yalnız türklərin əlində olub: həm Osmanlı, həm də Azərbaycan türklərinin. Elə bu gün də hər şey ona hesablanıb.\nDünyanın ən müxtəlif bölgələrindən olan ağıl sahibləri yaşadığımız planeti türklərdən ədalətli kiminsə idarə edəcəyini düşünmürlər. Bu səbəbdən dəstəkçilərimiz də az deyil. Təbii ki, bu yol ağır, faciəvi və qanlı-qadalı yoldur, buna baxmayaraq, üzərimizə düşən bu missiya mütləq reallaşmalıdır və reallaşacaq da. Türkiyədə keçirilən budəfəki seçki məhz o səbəbə dünya gündəmini bərk tutub. Bu, Türkiyənin, türklərin deyil, bütün dünyanın seçimidir. Əgər Allah eləməmiş, yanlış bir iqtidar hakimiyyətə gələrsə, ola bilsin ki, bəhs etdiyimiz müqəddəs missiya 10-15 il uzansın. Amma proseslərin gedişatı, beynəlxalq sorğular, münasibət və araşdırmalar adamda iç rahatlığı yaradır. Türkiyədəki parlament seçkisi dünya düzənini dəyişən bir nöqtə olacaq, bunu həyatda olan hər kəs görəcək.\nDünyada millətsiz bir durum yaradılacaq, sərhədsiz bir vəziyyət qurulacaq. Necə ki, Avropada belədir: sərhəd yoxdur, vahid pul var, insanlar o qədər demokratik cəmiyyətə nüfuz ediblər ki, məvacibləri cəmi 4 gün gecikəndə də ciddi etirazlara başlayırlar. Onların bir düşüncəsi var: hökuməti mən seçmişəm və zəhmət çəkib məni dolandırmalı, məni qorumalıdır. Amma bizdə bu düşüncə baltalanmış haldadır, məvaciblər illərlə gecikəndə belə kütləvi etiraz bildirməyə qorxuruq, “gec də olsa, təki versinlər” deyirik. Nəfs və qorxuya bələndiyimiz üçün sionist idarəçiliyi bizə və bizim kimilərinə zülm edir. Mənasız torpaq savaşları, hüquq davaları, məhəlli, etnik münaqişələr yaradılıb və digər nəsnələr haqqında düşünmək imkanlarımız əlimizdən alınıb. Qan və savaş, zülm və hiyləgərlik üzərində qurulan istənilən hakimiyyət şeytan hizbindəndir. Bunu bilməyən varsa, deməli, ən yaxşı halda imanı zəifdir.\nAğrıdıcı hal odur ki, qan-qada üzərində hakimiyyətə gələnlər əksər hallarda elə o cür də gedirlər. Sionistlər də öz kürsüsünü asanlıqla təhvil vermək istəmirlər. Neçə əsrlər bu kürsünü nəyin bahasına olursa-olsun, qoruyub saxlayan bu şər qüvvə özünü əbədi hakim görməyi arzulayır, fəqət onlar üçün acı olan reallıq hiddətlərinə səbəb olur. Bu səbəbdən dünyanı qarışdırmaq, yeni münaqişələr yaratmaq üçün əllərindən gələni edirlər. Təkcə Azərbaycana iş adamı adı ilə yüzlərlə xəfiyyə gəlib, bunu ciddi mətbuat da tez-tez vurğulayır. Qorxulusu odur ki, Yaponiya kimi bizdə də tektonik fəlakət yarada bilərlər. Mart ayından bəri ölkəmizin müxtəlif bölgələrində 700 dəfədən artıq baş verən yeraltı təkanlar belə şübhələrə əsas verir. Amma cifayda, olmalı olan olacaq və bir daha təkrar edirik ki, yəhudi hakimiyyəti türklərə təhvil veriləcək. Çoxu gedib, azı qalıb – uzağı 10 il gözləməliyik.\nAllah-təala bu yolda bizə güc versin, Qüdsü öz ədalətli sahibinə qaytarsın! Amin!\nSəbuhi RƏHİMLİ, “Qoroskop” qəzetinin baş redaktoru\n12 iyun, 2011


8 Avqust 2018 16:13\n24 313 dəfə oxunub\n"Bakcell"n 4G şəbəkəsinin əsas üstünlükləri nədir?\nDaha sürətli və keyfiyyətli mobil internet müasir müştəri təcrübəsinin əsas tələbləridir. 2015-ci ildə Bakcell şirkəti özünün 4G şəbəkəsində ən son texnoloji yenilik olan LTE Advanced Carrier Aggregation (tezlik daşıyıcılarının birləşməsi) texnologiyasını tətbiqi sayəsində saniyədə 225 Meqabitə qədər olan sürətin dəstəklənməsini təmin edib. Bu gün Bakcell şəbəkəsi dünya üzrə tezlik daşıyıcılarının birləşməsi ilə Kateqoriya 6 "LTE-Advanced" texnologiyası üzərindən fəaliyyət göstərən nadir şəbəkələrdən biridir. Bu isə o deməkdir ki, sözügedən texnologiya sayəsində Bakcell abunəçiləri yüksək həllolma əmsalı ilə 4K kontentini izləmək və yükləmək, əyləncə proqramlarına ani giriş əldə etmək, HD keyfiyyətində onlayn video izləmək, canlı konsert və idman proqramlarına baxmaq və mürəkkəb yeni nəsil mobil biznes tətbiqetmələrindən istifadə etmək imkanına malikdirlər\n"Bakcell"in 4G şəbəkəsindən istifadə edib hədsiz imkanlardan yararlanmaq üçün sadəcə olaraq smartfonunuzun menyusundan 4G/LTE şəbəkəsini seçmək kifayətdir. Bunun üçün cihazınız və SİM-kartınız həmin şəbəkəni dəstəkləməlidir. Bakcell şirkətinin 4G xidməti artıq bütün Bakı və Abşeron ərazisi və Gəncə şəhəri, Quba, Qusar, Xaçmaz, Şəki, Zaqatala, Qəbələ, Lənkəran, Mingəçevir, Şəmkir, Şirvan, Siyəzən rayonları daxil olmaqla ölkənin 30-dan çox rayon və şəhər mərkəzlərində mobil operatorun abunəçilərinə ən üstün müştəri təcrübəsi təmin edir. Şirkətin 2018-ci ilin ilk yarısında ölkə ərazisində quraşdırdığı 400-ə yaxın yeni baza stansiyasının 300-dən çoxu 4G-ni dəstəkləyir. Həmçinin qeyd edək ki, Bakcell Bakı metrosunda 4G xidmətini istifadəyə verən ilk mobil operatordur.